Гингивит - DAVOLASH DAVOLASH\nГингивит — хавф омиллари, таснифи, сабаблари, ташхислаш, даволаш, олдини олиш\nГингивит, милк яллиғланиши (лот. гингивитис) — тиш-милк бирикмалари яхлитлиги бузилмасдан милкларнинг яллиғланиши. Ўз вақтида давонланилмаса гингивит парадонт касаллигининг деструктив шакли — пародонтитга ўтиши мумкин. Милк яллиғланиши кўпинча милкларнинг шишиши ёки қонаши билан намоён бўлади.\nГингивит одатда оғиз гигиенасига риоя қилмаслик натижасида тишларда микробли караш тўпланиши туфайли юзага келади. Гингивит ривожланишига шунингдек нотўғри ортодонтик даволаш ҳам сабаб бўлиши мумкин, бу оғиз бўшлиғи ва тишларни яхши парвариш қилмаслик билан бирга патоген микроорганизмларнинг интенсив ривожланишига туртки бўлади. Бактериялар (камроқ ҳолларда вируслар, замбуруғлар) милк яллиғланишининг бевосита сабабчиси ҳисобланади (Стрептоcоccус оралис, Баcтероидес гингивалис, Порпҳйромонас гингивалис, Аcтиномйcетес cомитанс, Превотелла интермедиа, Аcтиномйcес исраелии).\nОғиз гигиенасининг бузилиши;\nАдекват стоматологик ёрдамга мурожаат қилиш имкони йўқлиги;\n3 ёшдан 6 ёшгача бўлган болалар;\nВитамин C йетишмаслиги;\nЎРВИ, грипп, ангина, ОИТС, сил касаллигива бошқа касалликлар;\nОрганимзнинг оғир металлар билан заҳарланиши (симоб, висмут, қўрғошин);\nОғзаки контрацептивларидан фойдаланиш;\nБурундан нафас олишнинг бузилиши.\nБиоплёнкалар (асосан Актиномицет, Таннерелла форсйтҳиа, Фусобаcтериум нуcлеатум, Спирохеталар, Сйнергистетес) тиш караши пайдо бўлиши ва гингивит ривожланиши, кариес, пародонтит ривожланиши учун масъулдир.\nГингивит еркакларда аёлларга қараганда кўпроқ учрайди. Касаллик ноқулай ижтимоий-иқтисодий вазиятда бўлган, шунингдек адекват стоматологик ёрдам олиш имкони бўлмаган ва руҳий чекинишлари бўлган кишилар гуруҳида кенг тарқалган.\nГингивитнинг аломатлари, белгилари, таснифи\nКатарал гингивит касалликнинг енг кенг тарқалган шакли ҳисобланади. Асосий аломатлари — милкларнинг қизариши, озгина шишганлиги, кўпинча тишларда юмшоқ ва қаттиқ қатламлар ҳосил бўлиши. Тишларни ювишда милк яллиғланганлиги ва қон кетиши кузатилиши мумкин.\nСурункали гингивит беморда оғриқ чақирмаслиги, бироқ яллиғланиш узоқ ва заиф давом етиши билан ажралиб туради. Шунинг учун сурункали гингивит кўп ҳолларда тиш шифокорининг профилактик текширувларида ташхисланади.\nСурункали гингивитда вақти-вақти билан тиш ювиш пайтида қонаш, оғиздан нохуш ҳид келиши, милнинг қизарганлиги ва шишганлиги қайд қилинади. Касаллик ўткирлашганида, милк ёрқин тус олади, шишади ва қонайди. Тишда қатлам тўпланиши қайқ қилинади, баъзан улар тишнинг қаттиқ тўқималарига зарар йетказади.\nМилк епителийининг интенсив қизариши ва мўл десквамацияланиши (бир қаватининг кўчиши) билан ажралиб туради.\nГипертрофик (гиперпластик) гингивит камдан-кам ҳолларда учрайди ва кўпинча организмдаги ендокрин ўзгаришлар билан боғлиқ. Ушбу турдаги касаллик ўсмирларда (ювенил гингивит), ҳомиладор аёллар ва қандли диабет билан касалланган кишиларда кузатилиши мумкин. Гипертрофик гингивитда тиш-милк сўрғичлар ҳажми ошади.\nКасалликда милклар қонаши, йиринг ажралиши кузатилади, милклар қўнғир-кўкимтир тусга киради, оғиздан нохуш ҳид келади, тишда қатлам тўпланади, сохта-патологик чўнтаклар шаклланади.\nГипертрофик гингивитнинг оғирлик даражаси милк гиперплазиясининг яққоллиги билан аниқланади: йенгил даражада тиш тожининг — 1/3 гача, ўрта даражада — 1/2 гача, оғир даражада — 1/2 дан кўпроқ қисми.\nКўпинча болаликда кузатилади ва оғиз гигиенаси бузилиши билан боғлиқ.\nМилкнинг кучли қичиши, ачиши, қонаши ва яра ҳосил бўлиши билан тавсифланади.\nМилк тўқимаси ҳажмининг камайиши билан тавсифланади.\nЎткир некротизацияли ярали гингивит\nКХТ-10 да алоҳида таснифланади. Касалликнинг сабабчилари бактериал инфекция ҳисобланади, асосан П. интермедиа, фузобактериялар каби анаероблар, шунингдек Боррелиа ва Трепонема каби сприрохеталар. Оғизнинг шиллиқ қавати яллиғланади, қонаши, ёқимсиз ҳид келиши қайд қилинади, тишлараро сўрғичларнинг некрози пайдо бўлади. Касаллик ёшларда (17-30 ёш) оғиз гигиенасига йетарли риоя қилмаслик туфайли келиб чиқади. ЎРВИ, грипп, ангина, ОИТС, сил касаллиги ва бошқа касалликларда пайдо бўлиши мумкин.\nКасалликнинг кечишидан келиб чиқиб, тегишли даволаш ўтказилади: у оғиз бўшлиғини профессионал тозалаш ёки жарроҳлик ёрдамида даволаш бўлиши мумкин. Жиддий ёки узоқ муддатли гингивитда пенициллин, тетрациклин, доксициклин, метронидазол, сипрофлоксацин, клиндамицин каби антибиотиклардан тизимли фойдаланиш мумкин. Милкдаги оғриқни қолдириш учун парацетамол ёки ибупрофен буюрилади.\nОдатда тўлиқ шифо топиши билан якунланади, чунки тиш-милк бирикмаси бузилмайди.\nГингивитни олдини олиш\nОғиз гигиенасига риоя қилиш (тиш пасталари, геллар, чайқаш);\nЕлектрик тиш чўткаларини қўллаш;\nМетронидазолли тиш геллари қўллаш, масалан, «Метрогил Дента»;\nАмбазоне, 2,4-дихлоробензилли спирт, амилметакрезол каби таблеткалар шаклида шимиш учун дорилар;\nХлоргексидин, водород пероксиди, етанол, тимол, синеол, метилсалицилат, ментол, метилпарабен, бензалконий хлорид, фторид ёки ксилит сақлаган еритмалар билан оғизни чайиш. Сўнгги йилларда олиб борилган илмий тадқиқотлар ефир мойлар сақлаган оғизни чайиш учун еритмалар фойдали таъсир кўрсатишини аниқлади;\nТриклозан сақлаган тиш пасталарини қўллаш;\nКалций препаратларини қабул қилиш.\nЮқорида келтирилган профилактик чоралар милк яллиғланишини даволаш учун ҳам қўлланилади. Тиш ипларидан фойдаланиш тавсия етилмайди.\nПародонтит ва кейинчалик тишларни тушиб кетиши;\nАпикал периодонт ва жағ суякларининг инфекцияланиши;\nКасалликнинг ярали-некротик шаклига ўтиши;\nГематоген инфекциялар — инфекцияли ендокардит, гломерулонефрит.\nГингивитни пародонтит ва пародонтоздан фарқлаш керак. Гингивитни пародонтнинг бошқа касалликлардан ажратиб турувчи асосий хусусияти бу яллиғланиши фақат милк тўқималари таъсир қилишидир, бошқа тузилмалар (тишни жағда ушлаб турувчи периодонтал бойламлар, суяк тўқимаси) ўзгаришсиз қолади. Нормада тиш-милк бирикмасининг чуқурлиги 1-1,5 мм ни ташкил етади, тиш-милк бирикмасининг деструкциясида пародонтал чўнтаклар (4 мм ва ундан чуқурроқ) кузатилади ва бу пародонтит аломати ҳисобланади. Гингивитда пародонтал чўнтаклар бўлмайди, лекин гингивитнинг гипертрофик шакли ва умуман милк яллиғланишларида соха пародонтал чўнтаклар пайдо бўлиши мумкин. Бу белгилар билан бир қаторда, гингивит учун пародонтал чўнтаклар, тиш бўйинларининг очилиб қолиш, уларнинг қимирлаши характерли емас — бу белгилар суяк аппаратининг шикастланганлигини кўрсатади. Дифференциал ташхислаш мақсадида рентгенография қўлланилади — интраалвеоляр тўсиқлар баландлигининг ўзгариши гингивитга хос емас.\nТуклардан халос булиш


Муносабат | TURONZAMIN-Jahongir Muhammadning nashri\nPosted on 11/02/2007 by TURONZAMIN\nЖАҲОНГИР МАМАТОВ: Ўтганга саловот, олдинга қарайлик!\nКеча Юсуф Расуловдан Ҳусниддин номига ёзилган ва менга ҳам ҳавола этилган мактуб олдим.\nУнда жумладан шундай сатрлар бор:\nЮсуфнинг куни кеча кўпчилик номига ёзилган мактуби ҳам шундай жумлалар билан бошланади:\n“Мени Жаҳонгир акага ҳеч қандай аразим ёки ғаразим йўқ. “Америка овози” радиосида ишлаб юрганимда мен у кишидан жуда кўп нарсаларни ўрганганман, жасурлик, дадиллик, бағри кенглик, ҳозиржавоблик каби фазилатлар шулар жумласидандир…”\nБундай самимий эътироф учун раҳмат! Лекин албаттаки, у баъзи эътирозларини ҳам айтмоқда ва буни ўз сайтида ёзди ҳам. Зулм тегирмонига суву мойдек керак бўлган жанжал бошланмасин дея эътирозларга жавоб бермадим. Кимдир гапдан тўхтамаса муроса бошланмайди.\nЛекин мен ҳам шуни очиқ айтмоқчиманки, шогирдим бўлган ва ўзи ҳам эътироф этганидек, қўлимдан келганини ундан аямаганим Юсуфга нисбатан менда араз, гина, кудурат, ғараз деган нарсалар йўқ.\nБугун ўзбек мухолифати тушган ачинарли вазият ва халқимиз бошидан кечираётган даҳшатли кунларда биз ўзаро бефойда жанжаллардан устун турмоғимизни ҳақли равишда талаб қилишмоқда. Бунга қўшиламан ва асосий диққатни диктатурадан қутулишга сарфлаш тарафидаман. Зотан бизга баҳони ана шу йўлда қила олган ишимизга қараб беришади.\nБугун бутун диққат зулмдан қутулишга ва демократик жамиятга эришувга қаратилиши ҳам фарз, ҳам қарз!\nЮсуф мухолифат ичи жанжалларида эмас, диктатурага қарши курашда яловбардорлик қилса, табиийки ўзи ҳам айтганидек, Тангри унинг хатоларини авф этишигина эмас ажрини ҳам бериши мумкин. Чунки энг буюк жазоловчи ҳам, кечирувчи ҳам, мукофотловчи ҳам Яратганнинг ўзидир! Унинг олдида самимий бўлсак, унинг олдида виждонимиз пок бўлса бас!\nЎтгандан хулоса чиқариб, хатоларимизни таҳлил қилиб, олдинга қарайлик, халқимизнинг оғир кунида қўлимиздан келгани қадар унга мадад бўлайлик! Камчиликларимизни далиллар билан, ўзаро ҳурматни сақлаган ҳолда кўрсатишга ўрганайлик!\nДиктатурага қарши курашчилар, демократия орзумандлари бир-биримизга самимий кулиб, табассум билан қучоқ очайлик!\nFiled under: Shu kunning gaplari, Uzbek |\n« Siyosiy latifa Ризо Обид: “А”дан “Я”гача »


Исроил мудофаа вазири истеъфога чиқиши ҳақида эълон қилди\n15:27 / 20.05.2016\nИсроил ҳукумати мудофаа вазири Моше Яалон, унинг эгаллаб турган лавозими парламентнинг рус тилли депутати Авигдор Либерманга таклиф этилгач, вазифасидан истеъфога чиқди.\nҲукмрон "Ликуд" партияси етакчиларидан бири, оддий аскарликдан то Бош штаб бошлиғигача бўлган хизмат пиллапояларини босиб ўтиб, икки ҳукумат муддати давомида мудофаа вазири бўлиб келаётган Яалон бош вазир Биньямин Нетаньяхуга нисбатан ишончини йўқотганини билдирган.\nШу ҳафта бошларида, бош вазир Нетаньяху, "Исроил бизнинг уйимиз" партияси ҳукмрон партияга қўшилгудек бўлса, Либерманга мудофаа вазири лавозимини тақдим этишга ваъда берган эди. Маҳаллий матбуот эса, Яалонга товон сифатида ташқи ишлар вазири вазифаси тақдим этилиши мумкин.\nЛиберман партиясининг 6 нафар депутати, парламентдаги энг минимал кўпчиликка таянаётган Нетаньяху ҳукуматининг ўрнини мустаҳкамлаши ва исталган вақтда ҳукумат парчаланишига сабаб бўла оладиган коалициядаги ҳамкорларига боғлиқлигини пасайтириши лозим.\nКоалиция ташкил этиш бўйича олиб борилаётган музокаралар иштирокчилари, келишувга деярли эришилгани ва келаси ҳафта бошида тасдиқлаш учун парламент муҳокамасига топширилишини айтмоқдалар.


Льюис Хэмилтон “Формула-1”нинг олти карра чемпионига айланди\n08:19 / 04.11.2019\nФото: EPA-EFE/MIGUEL SIERRA\n“Мерседес” жамаоаси аъзоси Льюис Хэмилтон “Формула-1” автопойгаларининг олти карра чемпионига айланди.\n34 ёшли британиялик пойганинг АҚШдаги босқичида 2-ўринни эгаллади. Бироқ бу унга муддатдан аввал чемпионликни расмийлаштиришга етарлилик қилди.\nМаррага биринчи бўлиб Хэмилтоннинг жамоадоши Валттери Боттас, учинчи бўлиб “Ред Булл” вакили Макс Ферстаппен етиб келди.\nЛьюис мавсум якунланишига 2 та босқич қолганда шахсий ҳисобда Боттас учун етиб бўлмас даражада ўзиб кетди. Боттас эса ўзига 2-ўринни кафолатлаб қўйди. Ҳозирда Хэмилтон ҳисобида 381 очко, Боттасда эса 314 очко бор. 3-ўринни “Феррари” вакили Шарль Леклер (249 очко) эгалламоқда.\nЛьюис ўтган мавсумда ҳам пойга охирига иккита босқич қолганда чемпионликни таъминлаб қўйганди. У олтинчи марта чемпионликни қўлга киритиб, бу борада аргентиналик Хуан Мануэл Фанхиодан (5 та чемпионлик) ўзиб кетди. Хэмилтондан кўпроқ чемпионликка фақатгина Михаэл Шумахер эга (7-марта).\n“Мерседес” кетма-кет 6 марта конструктор кубогини, пойгачиси эса 6 марта чемпионликни қўлга киритган илк жамоа бўлди.\nХэмилтон “Формула-1”даги фаолиятини 2007 йилда “Макларен” жамоасида бошлаган. У илк чемпионлик унвонини 2008 йилда қўлга киритган. Сўнгра пойгачи “Мерседес”га ўтиб, 5 та унвонга сазовор бўлган (2014, 2015, 2017-2019 йиллар). Британиялик спортчининг ҳисобида 248 та пойга бор бўлиб, ундан 83 тасида ғалаба қозонган.\nПойганинг кейинги босқичи Бразилияда 15-17 ноябрда бўлиб ўтади.\n20:10 / 13.10.2019\nФормула-1: Валттери Боттас Япония босқичида ғолиб бўлди\n17:30 / 29.09.2019\nФормула-1: Хэмилтон Россия босқичида ғолиб бўлди\n20:03 / 22.09.2019\nФормула-1: Себастьян Феттель мавсумдаги илк ғалабани қўлга киритди


ХАЛҚ ДЕПУТАТЛАРИ ТУМАН КЕНГАШИНИНГ ЎНИНЧИ СЕССИЯСИ БЎЛИБ ЎТДИ » Мирзачўл тумани ҳокимлиги расмий сайти\nМирзачўл тумани ҳокимлиги » Янгиликлар » ХАЛҚ ДЕПУТАТЛАРИ ТУМАН КЕНГАШИНИНГ ЎНИНЧИ СЕССИЯСИ БЎЛИБ ЎТДИ\nБугун, 29 август куни халқ депутатлари Мирзачўл туман Кенгаши ўнинчи сессияси бўлиб ўтди.\nСессия ишида туман ҳокимининг ўринбосарлари, ҳуқуқни муҳофаза қилувчи органлар, кун тартибига киритилган масалага алоқадор давлат ва жамоат ташкилотлари раҳбарлари ҳамда оммавий ахборот воситалари вакиллари қатнашди.\nСессияни йиғилишини халқ депутатлари туман кенгашининг раиси К. Холмуродов бошқариб борди.\nДепутатлар сессиянинг қуйидаги кун тартибини тасдиқлашди:\n– тумандаги умумий ўрта таълим мактабларида 2020/2021 ўқув йилига тайёргарлик тўғрисида;\n– ҳудудларни комплекс ижтимоий-иқтисодий ривожлантириш бўйича секторлар томонидан аҳоли муаммоларини ҳал этиш ҳамда фуқароларнинг мурожаатлари билан ишлаш борасида 2020 йилнинг ярмида амалга оширилган ишлар юзасидан сектор раҳбарининг ахбороти;\n– туманда ёшларнинг бандлик даражасини ошириш бўйича жорий йилнинг иккинчи чорагида амалга оширилган ишлар тўғрисида.\nСессия кун тартибидаги “Тумандаги умумий ўрта таълим мактабларида 2020-2021 ўқув йилига тайёргарлик тўғрисида туман халқ таълими бўлими мудири Ғайрат Анорбоевнинг маъруза қилди.\nШундан сўнг кун тартибидаги иккинчи масала – “Ҳудудларни комплекс ижтимоий-иқтисодий ривожлантириш бўйича секторлар томонидан аҳоли муаммоларини ҳал этиш ҳамда фуқароларнинг мурожаатлари билан ишлаш борасида 2020 йилнинг ярмида амалга оширилган ишлар ҳақида” Ўзбекистон Республикаси Президентининг тумандаги Халқ қабулхонаси мудири Илҳом Нурмановнинг маърузаси тингланди.\nКун тартибидаги учинчи масала – “Туманда ёшларнинг бандлик даражасини ошириш бўйича жорий йилнинг иккинчи чорагида амалга оширилган ишлар” юзасидан Ўзбекистон Ёшлар иттифоқи туман Кенгаши раиси Улуғбек Рустамов ахборот берди.\nКун тартибидаги масалалар юзасидан муҳокамалар, савол-жавоблар бўлиб ўтди.\nХалқ депутатлари туман кенгаши сессиясида муҳокама этилган масалалар бўйича қарорлар қилинди.


Кашкадарё вилоятида пишириқлар цеxини очиш.\nКашкадарё вилоятида торт, нон ва турли xилдаги қандолат маҳсулотлари пишириладиган цеx очиш. Ғоя муаллифи бу соҳада тажрибага эга ва бозор талабини жуда яxши ўрганган.\nЗарур инвестиция 20 000 АКШ доллари миқдорида, улар йўналтирилади:\n- Оxиригача курилмаган бинони тўлиқ қуришга 4000 АКШ доллари\n- Ташкилий xаражатлар 1000 АКШ доллари\n- Керакли асбоб-ускуналарни сотиб олишга 4000 АКШ доллари\n- Xом-ашё сотиб олишга 1000 АКШ доллари\n- Ташиш учун машинага 7000 АКШ доллари\n- Рекламага 1000 АКШ доллари\n- Заҳирага 2000 АКШ доллари\nЛойиҳадан келадиган даромад:\n1. Торт - 1 донаси 50000 сўм шундан 18000 сўм xом-ашёга, 8000 сўм ишчиларга, 2000 сўм коммунал тўловларга, соликларга 2000 сўм, соф фойда 20000 сўм. Ойига 100та торт. Ойлик соф фойда 2 000 000 сўм, йилига 24 000 000 сўм = 3 000 АКШ доллари.\n2. Нон - 1донаси 1000 сўм шундан 500 сўм xом-ашёга, 100 сўм ишчиларга, 100 сўм коммунал тўловларга, 100 сўм соликларга, соф фойда 200 сўм. 1кунда 500та нон. Кунлик соф фойда 100 000 сўм, йилига 36 500 000 сўм = 4,560 АКШ доллари\n3. Турли xилдаги қандолат маҳсулотлари - 1кг 15 000 сўм шундан 8 000 сўм xомашёга, 2000 сўм ишчиларга, 1000 сўм коммунал тўловларга, 1000 сўм соликларга, соф фойда 3000 сўм. Кунига 50 кг. Кунлик соф фойда 150 000 сўм, йилига 54 750 000 сўм= 6 800 АКШ доллари\nЙиллик соф фойда 14 360 АКШ доллари.\nИнвестицияни қайтиш муддати: 2 йил.\nИнвестор ўзи киритган инвестицияни тўлик кайтариб олгунга кадар соф фойдадан 75%ини олади. Инвестор ўзи киритган инвестицияни тўлик кайтариб олгандан сўнг инвесторнинг бизнесдаги улуши 35% сақлаб колади.\nИнвесторнинг бизнесдаги улуши 50/50%.


Ўзбекистоннинг 15 йил давомида ягона сув балансини ривожлантириш стратегияси эълон қилинди\n2020-2035 йилларда ягона сув балансини ривожлантириш стратегияси тасдиқланади.\nПрезидентнинг “Ўзбекистон Республикасининг 2020-2035 йилларда ягона сув балансини ривожлантириш стратегиясини тасдиқлаш тўғрисида”ги қарори лойиҳаси эълон қилинди.\nХалқаро ташкилотлар ва экспертлар иштирокида ишлаб чиқилган 2035 йилгача бўлган даврда Ўзбекистон Республикасининг ягона сув балансини ривожлантириш стратегияси;\n2035 йилгача бўлган даврда Ўзбекистон Республикасининг сув балансини ривожлантириш стратегиясини амалга ошириш бўйича “Йўл хариталар” тасдиқланади.\nСтратегияни амалга ошириш бўйича қуйидаги устувор йўналишлар белгиланади:\nI. Ўзбекистон Республикасининг сув баланси, сув таъминоти ва сув чиқаришда ягона тизимининг стратегик хавфсизлиги ва ишончлилиги, хусусан:\nресурсларни ва ер ости сувларини тоза сақлашга қаратилганлик;\nчучук сувнинг, жумладан фавқулодда вазият ҳолатига қадоқланган сувнинг стратегик захираларини шакллантириш;\nЎзбекистон ҳудудларида сув таъминоти ва сув чиқариш учун водопровод тизимини ривожлантириш;\nсув ҳавзалари ва дарёларга маиший чиқиндиларни ва фекал ташлашни тўлиқ тўхтатишнинг тезкор дастури;\nсувни кўп истеъмол қилувчи янги ишлаб чиқаришларни (жумладан хорижий) жойлаштиришни чеклаш ва қисқартириш дастури.\nII. Ўзбекистон Республикасининг сув таъминоти ва сув чиқариш тизимини ҳисобга олиш ва рақамлаштириш, хусусан:\nҳудудларнинг сув балансини, сув хўжалиги балансини (жумладан, сув таъминоти корхоналари учун) ҳисоблаш ва тузишни илғор услубият асосида шакллантириш;\nимкониятларни баҳолаган ҳолда ер ости сувларни қазиб чиқаришни ривожлантириш (жумладан, вилоятлар бўйича);\nер ости сувларнинг ифлосланишини, жумладан, мелиорация сабабли ифлосланишини қисқартириш ва ер ости сув ресурсларидан фойдаланишнинг стратегик ташаббусларини амалга ошириш;\nсув ресурсларини стратегик мониторинг қилиш ягона миллий тизимини яратиш;\nсув таъминоти ва сув чиқаришни мақбуллаштириш схемаларининг ягона тизимини яратиш;\nсув ресурсларини Стратегик Интеграцияланган бошқарувни, жумладан, ҳавза ва трансчегаравий стратегик бошқарувга урғу берган ҳолда татбиқ қилиш;\nички ва ташқи бозор учун сув миқдори ҳамда сифатини ҳисоблаш асбобларини ишлаб чиқариш.\nIII. Ўзбекистон - сув таъминоти ва канализация тизимида профессионал устунликдаги марказ, хусусан:\nЎзбекистон Республикасининг сув таъминоти ва сув чақириш корхоналарининг инсон капиталини ривожлантириш;\nкадрлар тайёрлаш ва сув таъминоти ва сув чиқариш корхоналари ходимларининг малакасини ошириш, жумладан, Ўзбекистон “Сув академияси”ни ташкил этиш ва сув таъминоти, сув чиқариш, сув ва сув хўжалиги балансини таъминлаш тармоқлари учун зарур мутахассисликлар рўйхатини белгилаш;\nишлаб чиқариш хавфсизлиги ва меҳнат муҳофазасини таъминлаш;\nЎзбекистон сув таъминоти ва сув чиқарилиши корхоналари ходимлари учун корпоратив пенсия жамғармасини ташкил қилиш;\nЎзбекистон сув таъминот ва сув чиқариш объектларида ишнинг юқори жозибадорлигига асосланган ноёб корпоратив маданиятни шакллантириш;\nТошкент ва Самарқандда Ўзбекистон Республикасининг “Сув Музейи”ни ташкил этиш.\nIV. Ўзбекистоннинг сув чиқариш тизимини стратегиялаш, хусусан:\nхўжалик-маиший канализация тизимини қуриш ва реконструкция қилиш (аҳолиси 100 000 дан ортиқ йирик аҳоли яшаш жойлари учун; яшовчилар сони 5 000 дан ортиқ бўлган турар жой қурилиши учун);\nсаноат корхоналари учун локал тозалаш иншоотларини қуриш (нефтни қайта ишлаш ва кўмир саноати, кимё саноати, қора ва рангли металлургия, озиқ-овқат саноати ва бошқалар);\nсаноат оқава сувларини тозаланганлиги бўйича назорат олиб борувчи махсуслаштирилган лаборатория ташкил этиш;\nсуғориш тизимларининг коллектор-дренаж оқимларини стратегик ривожлантириш.\nV. Ўзбекистон сув таъминоти корхоналари "яшил иқтисодиёт" трансляторлари, хусусан:\nсувни кўп истеъмол қилувчи соҳаларга тежамкор технологияларни татбиқ қилиш орқали "яшил иқтисодиёт"ни ривожлантиришда Ўзбекистон сув таъминоти корхоналарини иштирок этиши;\nсув қувурлари-канализация хўжалигини самарадорлигини ошириш;\nагросаноат мажмуасида сувдан самарали фойдаланиш дастурини амалга ошириш;\nқишлоқ хўжалиги ва агросаноат мажмуасини илғор юритиш Марказини ташкил этиш;\nичимлик суви ва канализация оқаваларини тозалашнинг янги технологияларини ишлаб чиқиш ва татбиқ қилиш;\nводопровод иншоотларидаги чиқиндиларни ва оқава сувларини тозалаш станцияларидан чўкиндиларни экологик хавфсиз йўқ қилишга мослашган ишлаб чиқаришларини ташкил этиш;\nтехнологиялар трансфери Марказида энг яхши мақбул технологияларни ишлаб чиқиш ва дистрибьюциялаш.\nVI. Ўзбекистон Республикасининг сув таъминоти корхоналари молиявий-иқтисодий барқарорлиги, хусусан:\nтариф стратегиясини такомиллаштириш;\nсув таъминоти ва сув чиқариш соҳасининг стратегик дастурларини молиялаштириш манбаcи сифатида муниципал ва корпоратив инфратузилма облигацияларини ишлаб чиқиш ва амалга ошириш;\nсув таъминоти ва сув чиқариш соҳасида инвестицион лойиҳаларни бошқариш тизимини ишлаб чиқиш ва амалга ошириш ҳамда уларнинг иқтисодиётга ташқи самарасининг баҳолаш, жумладан, сантехника асбоб-ускуналарини ва маиший техникани ишлаб чиқариш;\nқадоқланган ичимлик сув коммерцияси орқали сув таъминоти корхоналарининг молиявий ҳолатини яхшилаш;\nсаноат корхоналари томонидан сув истеъмолининг иқтисодий самарадорлигини ошириш;\nЎзбекистоннинг туризм мажмуасини ва меҳмонларини сув ресурслари ва ичимлик суви билан таъминлаш.\nVII. Стратегияни амалга оширишнинг ташкилий шакллари, хусусан:\nЎзбекистоннинг сув баланси, сув таъминоти ва сув чиқаришнинг ягона марказлаштирилган тизимини яратиш ва сув ресурсларини бошқариш бўйича давлат корпорациясини ташкил қилиш;\n"Ўзсувтаъминот" АЖ фаолияти ва унинг ташкилий-бошқарув тузилмаси ҳақида низом ишлаб чиқиш;\n"Ўзсувтаъминот" АЖ корпоратив брендинг тизимини ишлаб чиқиш ва ташкил этиш;\nЯгона ҳисоб-китоб марказини ташкил этишни асослаш (Сув истеъмолчилари билан ишлаш бўйича Марказ);\nЭнг мақбул технологияларни татбиқ қилиш Марказини асослаш ва ташкил этиш;\nСув таъминоти ва сув чиқаришдаги инвестицион лойиҳалар доирасида бизнес ва давлатнинг ўзаро ҳамкорлигини таъминловчи сифатида давлат-хусусий шериклигини асослаш ва жорий этиш.\nVIII. Ўзбекистоннинг сув таъминоти, сув чиқариш ва унинг сув балансини қўллаб-қувватлаш тизимини ривожлантиришнинг жамоавий ва иқтисодий самарадорлигини мониторинг қилиш ва баҳолаш тизимини жорий этиш, хусусан:\nЎзбекистоннинг сув таъминоти ва сув чиқариш стратегик ривожланишини жамоавий ва иқтисодий самарадорлигини баҳолаш бўйича услубий қўлланма ишлаб чиқиш ва баҳолаш;\nдастурий-ҳисоблаш мажмуалари бўлган ситуацион марказлар асосида Ўзбекистоннинг сув ресурсларини автоматлаштирилган бошқарув тизимини такомиллаштириш.


Самарқандда бир гуруҳ ёшлар жамоат транспортида “пранк” видео олишди\n7 Июл 2019 1022\nСамарқанд шаҳрида ниқоб кийган номаълум шахс трамвай ичидаги йўловчиларнинг юзига суюқлик сепиб қочганлиги тасвирланган видео ўрганиб чиқилди, деб хабар бермоқда ИИВ матбуот хизмати.\nТрамвай ҳайдовчилари ва чиптачисининг айтишича, шу куни трамвай бекатда тўхтаганида юзига тиббиёт ниқоби таққан шахс кириб, трамвайдаги йўловчиларга суюқлик сепиб қочган. Шунда йўловчилар трамвайдан югуриб чиққан, 4 нафар йигит хушларини йўқотиб, ўзларини трамвай салони полига ташлаган. Ёрдам бериш мақсадида йигитларнинг олдига борганларида, улар бирданига ўрниларидан туриб, югуриб қочиб кетишган.\nУшбу гуруҳдаги бир қиз “Пранк” видеони тасвирга олганлиги ва уни ижтимоий тармоқларга тарқатганлиги сабабли, унга тегишли “Айфон-6S” русумли телефон аппарати текшириб кўришлик учун тегишли тартибда ҳужжатлаштириб олинган.\n6 Ноя 2019 4180\n22 Ноя 2019 4068\n19 Ноя 2019 4033\n6 Ноя 2019 2860\n13 Ноя 2019 2411\n9 Ноя 2019 2186\n26 Ноя 2019 2032\n19 Ноя 2019 1893\n15 Ноя 2019 1530


ОРТИҚЧА ХАРАЖАТЛАРНИ КАМАЙТИРИШ КОРХОНА ДАРОМАДИ ОШИШИНИНГ ГАРОВИ – "Xazina" газетасининг онлайн саҳифаси\nОРТИҚЧА ХАРАЖАТЛАРНИ КАМАЙТИРИШ КОРХОНА ДАРОМАДИ ОШИШИНИНГ ГАРОВИ\nМаълумки, корхона ва ташкилотларнинг даромади ошишида кераксиз харидларни қисқартириш ва харажатлар ҳисобини тўғри юритиш муҳим аҳамиятга эга. Солиқ солишнинг адолатлилигини таъминлаш мақсадида фойда солиғини ҳисоблашда корхона харажатлари икки гуруҳга ажратилади. Унда корхонанинг маълум бир харажатлари фойда солиғини ҳисоблашда чегириб ташланса, бошқа харажатлари чегирилмайди.\nКелинг, тушунарли бўлиши учун буни Қарши шаҳридаги «Универсал қурилиш» маъсулияти чекланган жамияти мисолида кўриб чиқамиз.\n1-босқич: Чегириладиган ҳаражатлар\n«Универсал қурилиш» МЧЖ шаҳардаги кўп қаватли уйлардан бирини қурмоқда. Табиийки, лойиҳани амалга ошириши учун қатор харажатлар кутиб турибди. Масалан, қурилиш материалларини харид қилиши, транспорт воситалари учун ёқилғи ва эҳтиёт қисмлари сотиб олиши, бажарилаётган хизматлар учун ишчи-ходимларга ойлик-маош тўланиши зарур. Бунинг устига ҳисобга олинган асосий воситалар ва номоддий қийматликларнинг амортизация харажатлари ҳам бор. Бу каби харажатлар «Универсал қурилиш» МЧЖнинг фойда солиғи ҳисоблашда чегириб ташланади. Бундан ташқари, лойиҳани амалга ошириш жараёнида ўзга юридик ва жисмоний шахсларнинг транспорт хизматларидан ёки техник ходимларидан фойдаланаётган бўлса, бу харажатлар ҳам фойда солиғини ҳисоблашда чиқариб ташланади.\n2-босқич: Чегирилмайдиган харажатлар\n«Универсал қурилиш» МЧЖнинг фойдасини аниқлашда қуйидагилар чегирилмайдиган харажатлар гуруҳига киради. Масалан, табиий камайиши нормаларидаги ортиқча йўқотишлар ва бузилишлар, яъни цемент ёки оҳак эътиборсизлик туфайли яроқсиз ҳолга келса, йўқотилган маҳсулот учун қилинган ҳаражат чегирилмайди.\nБундан ташқари, хизмат мақсадида ходимнинг шахсий автотранспортдан фойдаланганлиги учун қонун ҳужжатларида белгиланган нормалардан ортиқча тўланган тўловлар, ҳомийлик ва хайрия ёрдами тарзидаги маблағлар учун қилинган харажатлар ҳисобга олинмайди.\nШунингдек, кредит шартномасида муддатли қарзлар учун назарда тутилган ставкалардан ортиқча бўлган, тўлов муддати ўтган ҳамда узайтирилган кредитлар бўйича фоизлар, лойиҳалардаги ва қурилиш-монтаж ишларидаги камчиликларни, шунингдек объект ёнидаги омборгача ташиб келтирилиши чоғида юз берган бузилишлар бўйича харажатлар, айбдорлари аниқланмаган ўғирликлар ва камомадлардан ёки зарур суммаларнинг ўрнини айбдор тараф ҳисобидан қоплаш мумкин бўлмаганда кўрилган зарарлар, текширувлар натижаларига кўра қўшимча ҳисобланган солиқлар ва бошқа мажбурий тўловлар фойда солиғини ҳисоблашда чегирилмайди.\nНа корхонага, на бюджетга…\nХулоса қилиб айтганда, солиқ солинадиган база жами даромаднинг чегириб ташланадиган харажатлардан қолган қисмидир. Чегирилмайдиган харажатларнинг ортиб кетиши корхона фойдаси камайишига олиб келади ва бунда корхона таъсисчиларини манфаатларига зарар келтирилади. Яъни улар томонидан оладиган улуш (дивиденд) суммаси қисқаради. Шу билан бирга давлат бюджетига дивиденд ҳисобидан тўланадиган солиқ суммаси ҳам камаяди.\nКўриниб турибдики, ортиқча харажатлар фақат корхонага эмас, бюджет манфаатларига ҳам зиён келтирмоқда. Шундай экан, ҳар бир ишни вақтида ва сифатли бажариш орқалигина «йўқ» жойдан пайдо бўлиб қоладиган харажатларнинг олдини олиш мумкин. Ахир, бизнес тадбиркорга ҳам, жамиятга ҳам фақат фойда келтирмоғи шарт.\nвилоят давлат солиқ бошқармаси Жамоатчилик билан алоқалар ва ҳуқуқий ахборот шўъбаси ходими.\nЎҚУВЧИЛАР СОЛИҚ ИНСПЕКЦИЯСИГА САЁҲАТ ҚИЛИШДИ


Истанбулдан Тошкентга авиарейслар кечиктирилди\n09:34 / 16.07.2016\n«Ўзбекистон ҳаво йўллари» миллий авиакомпаниясининг 15 июнь куни кечқурунга мўлжалланган «Истанбул — Тошкент» (HY274) рейси Туркиядаги воқеалар туфайли кечиктирилди. Бу ҳақда авиакомпания матбуот хизмати хабар берди.\nСамолёт жадвалга кўра 15 июнь куни маҳаллий вақт билан соат 22:45да Истанбулдан ҳавога кўтарилиши ва Ўзбекистон пойтахтига Тошкент вақти билан соат 5:20да қўниши белгиланганди.\nТошкент аэропортидагилар бу рейс қачон амалга оширилиши ҳақида маълумотга эга эмас.\nИстанбулдан жума куни Тошкентга учиши керак бўлган Тurkish Airlines авиакомпанияси рейси (TK368, жадвал бўйича учиш вақти — 23:45) бекор қилинган.\nИстанбулдаги Отатурк халқаро аэропорти 15 июль куни кечқурун Туркияда давлат тўнтаришига уриниш вақтида ёпиб қўйилди. Бугун тонгда аэропорт фаолияти тикланиб, Лондондан учиб келган самолёт қабул қилинди.


Оқсоқол ким ва нимага ўқитади? - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nБугун вилоятимиздаги мавжуд 1094 та маҳалла фуқаролар йиғинлари раислигига сайловлар якунланди. Оқсоқолларнинг 623 нафари янгитдан сайланганлар, 74 нафари аёллар, 9 нафари маҳаллий кенгашлар депутатлари саналади. Раисларнинг 60 фоизи олий маълумотга эга бўлиб, 17 фоизи маҳалла тизимида, 15 фоизи таълим соҳасида меҳнат қилган. Сайланганларнинг аксариятини 45-65 ёшдаги юртдошларимиз ташкил этмоқда. Энди бу оқсоқолларнинг ижтимоий-сиёсий, иқтисодий, ҳуқуқий, маънавий-маърифий билимларини, бошқарув маҳоратини ошириш бўйича ўқув курсларини ташкил қилиш талаб этилмоқда.\nВилоят маҳаллалар кенгашида жорий йилнинг 3-29 июнь кунлари маҳалла фуқаролар йиғинлари раислари (оқсоқоллари)нинг малакасини ошириш бўйича икки ҳафталик минтақавий ўқувларга жалб қилинган профессор-ўқитувчилар ва амалиётчи мутахассислар учун ўқув-семинар ташкил этилди. Семинарда вилоят ҳокимининг ўринбосари Р.Қобилов, «Маҳалла» хайрия жамоат фонди вилоят бўлими бошқаруви раиси Б.Насриев, Президент ҳузуридаги тадбиркорлик субъектлари ҳуқуқлари ва қонуний манфаатларини ҳимоя қилиш бўйича вилоят бўлими ходими Ш.Шодиев ва бошқалар ўқув машғулотларини ташкил этиш ва уларни ўтказишнинг самарали услублари ҳақида сўз юритди. - Вилоятнинг 6 минтақасида ўқувлар ташкил этилади, - дейди Президент ҳузуридаги Давлат бошқаруви академияси Самарқанд ҳудудий филиали бош мутахассиси Ш.Холбоев. – Ўқувлар учун ажратилган залларда замонавий ахборот-коммуникация технологияларидан кенг фойдаланиш ҳамда интерфаол мулоқотлар ўтказиш учун зарур шарт-шароитлар яратилади. Оқсоқолларга мамлакатимизда амалга оширилаётган ислоҳотлар мазмун-моҳияти, ижтимоий соҳаларга ажратилаётган бюджет ва ҳомийлик маблағларини мақсадли ишлатиш юзасидан янги ғоялар, ташаббуслар ҳақида тушунчалар берилади.\nАвтор: кўрсатилмаган / Манба: А.Шерхолов / Кўришлар: 885


Улуғбек Бақоев "Биз ғалабага муносиб эмасдик "Турон"ни ғалаба билан табриклайман" 19-09-2021, 15:43 | Zamin.uz\n23:53 / 14.08.2021\nУлуғбек Бақоев: "Биз ғалабага муносиб эмасдик. "Турон"ни ғалаба билан табриклайман"\nСуперлиганинг 15-туридан ўрин олган "Турон" - "Сўғдиёна" (1:0) учрашувидан сўнг жиззахликлар бош мураббийи Улуғбек Бақоев фикрларини билдириб ўтди.\n"Турон"ни ғалаба билан табриклайман. Улар буни кўпроқ исташгани кўриниб турди. Тўғри бугун чиройли ўйин кўрмагандирмиз. Лекин йигитлар ҳаракат қилишди, интилишди. Биз ғалабага муносиб эмасдик. Бу нима билан боғлиқ билмадим. Ҳозир ортиқча гапирмоқчи эмасман. Рақибга кейинги ўйинларда омад тилайман".\nЖамоа совринли ўринлар учун курашар экан босим бўлиши табиий. Ҳар бир турда исталган жамоа билан ўйинларда шундай ҳолат юз беради. "Турон" ўз ўйинимизни кўрсатишимизга йўл қўймади. Футболчиларимнинг меҳнатини қадрлайман ва миннатдорчилик билдираман. Рақибларимизнинг қайси ўринда кетаётганидан қатъий назар ҳурмат билан қарашимиз керак", - дейди Улуғбек Бақоев.\n- Ҳисобда ортда бораётганда ҳужумчи ўрнига таянч ярим ҳимоячини туширдингиз. Ҳужумчининг ўрнига шу позиция вакилини майдонга чиқариб ўйинни кучайтириш имкони бор эдими?\n- Бу бизнинг тактик схема. Бугунги ўйинда иш бермаган бўлса, кейинги баҳсда иш беради.\n- Бугунги мағлубиятда асосий фактор нима бўлди, деб ўйлайсиз?\n- Менимча рақибни кераклича ҳурмат қилмадик ва шунга яраша тайёрланмадик. Ҳар бир жамоани у ҳатто Биринчи лига клуби бўлса ҳам ҳурмат қилинмаса натижа келмайди. “Замин” янгиликларини “Youtube”да кузатиб боринг\nЯнгиликлар » Спорт » Улуғбек Бақоев: "Биз ғалабага муносиб эмасдик. "Турон"ни ғалаба билан табриклайман"


01:23 28 Ноябр 2020\n20:35 11.04.2017 (Янгиланган 20:37 11.04.2017) Ҳавола олиш\n"Агар Хитой бизга ёрдам берса зўр иш бўлар эди. Агар рад этса, бу муаммони уларсиз ҳал қиламиз", - деб ёзган Твиттердаги аккаунтида Америка етакчиси\nТОШКЕНТ, 11 апр — Sputnik. АҚШ президенти Дональд Трамп ХХР раиси Си Цзинпинга, Хитой билан савдо келишуви шартлари Пекиннинг "КХДР муаммоларини" ҳал қилишга тайёрлиги билан боғлиқ бўлишини айтиб ўтди, деб хабар қилмоқда РИА Новости.\n"Мен ХХР раисига агар улар Шимолий Корея муаммосини ҳал қилишса, АҚШ билан тузиладиган савдо битими улар учун янада яхши бўлишини тушунтирдим", — деб ёзган Америка президенти ўзининг Twitter даги аккаунтида.\nТрамп шунингдек, агар Пекин ёрдам беришдан бош тортса, АҚШ "КХДР муаммосини" мустақил ҳал этишга тайёрлигини билдирган. "Шимолий Корея "муаммо излаяпти". Агар Хитой бизга ёрдам берса зўр иш бўлар эди. Агар рад этса, бу муаммони уларсиз ҳал қиламиз", — деб ёзган Америка етакчиси.\nЭслатиб ўтамиз, АҚШ президенти Дональд Трамп ва ХХР Раиси Си Цзинпин 6-7 апрел кунлари Флоридада учрашишган эди.\nСи Цзинпин, Пекин, КХДР, Трамп, АҚШ


АҚШ Туркияга Сурияда қўшимча ёрдам тақдим этиши мумкин\n00:37 28 Сентябр 2020\n18:54 10.03.2020 (Янгиланган 18:57 10.03.2020) Ҳавола олиш\nТаъкидланишича, Туркия НАТО низомининг 4 моддасига биноан кўмак сўраб, НАТО мамлакатларига мурожаат қилган.\nТОШКЕНТ, 10 мар — Sputnik. АҚШ Идлибдаги вазият боис НАТО орқали Туркияга ёрдам қўлини чўзиши мумкинлигини истисно қилмаяпти. Бу ҳақда АҚШнинг Сурия бўйича махсус вакили Жейс Жеффери маълум қилди.\n“Туркия НАТО низомининг 4 моддасига биноан кўмак сўраб, НАТО мамлакатларига мурожаат қилди. Биз (АҚШ) ҳам қайси имкониятлар мавжудлиги тушуниш мақсадида НАТО мамлакатлари билан ишламоқдамиз. Испаниянинг Patriot батареяси бор, яна бир батарея ҳозирда Туркияда. 2012 йилдан буён НАТОнинг турли кучлари Туркияда Сурия инқирозига жавобан жойлаштирилганди”, - дея вакил сўзларидан келтиради РИА Новости.\n“Биз НАТО нима қила олишини ўрганяпмиз. Барча вариантлар стол устида, кўрамиз, кейин нима бўлади ва бизнинг иттифоқдошларимиз нима таклиф қилишади ва АҚШ уларни қўллаш учун нима қила олади”, - дея қўшимча қилган Жеффери.\nБир неча кун олдин Москвада Россия президенти Владимир Путин ва Туркия етакчиси Ражаб Тойиб Эрдоған музокаралар ўтказишди. Музокараларнинг асосий мавзуси Суриянинг Идлиб шаҳридаги вазият бўлди. Учрашув натижасига кўра томонлар ўт очишни тўхтатиш режими ва хавфсизлик йўлагини яратиш тўғрисида келишувга эришдилар.\nИдлибда вазият “Ҳаят Таҳрир аш-Шом”* террорчилари 27 февралда Сурия ҳукумат кучларига қарши кенг кўламли ҳужумни бошлагандан кейин кескинлашди. Асад армияси жавоб ўти очди. Шу қаторда бу ерда бўлмаслиги керак бўлган турклар ҳам бомбардимонга учради.\nНатижада 36 нафар турк аскари ҳалок бўлди, 30 дан ортиқ одам жароҳат олди. Шундан сўнг Россия томони дарҳол Сурия кучлари томонидан ўт отишни тўлиқ тўхтатиш чораларини кўрди ва ҳалок бўлганлар ва ярадорларни Туркияга хавфсиз эвакуация қилиниши таъминланди. Мудофаа вазирлиги Россия авиациясидан ушбу ҳудудда фойдаланилмаганлигини таъкидлади.


Ўзбекистонда хорижий компаниялар фрилансерлари меҳнати мувофиқлаштирилади | NORMA.UZ\nЎзбекистонда хорижий компаниялар фрилансерлари меҳнати мувофиқлаштирилади\nҲаракатлар стратегисини амалга ошириш бўйича Давдат дастурига мувофиқ қонунчиликка меҳнат билан таъминлашнинг янги шаклларини жорий этиш жараёни олиб борилмоқда.\nЎзбекистонда хорижий иш берувчилар билан шартнома асосида яшаётган, республикамиз ҳудудидан ташқарида бўлган ва унинг солиқ агентлари бўлмаган (дистанцион ишга жойлашиш) фуқароларимизнинг ҳуқуқ ва мажбуриятларини белгилаш режалаштирилмоқда.\nБандлик ва меҳнат муносабатлари вазирлигида таъкидлашларича, шундай иш шакли Ўзбекистонда тобора кенг тарқалмоқда. Шу боис мазкур фуқароларнинг ижтимоий суғуртаси, уларнинг меҳнат стажини ҳисобга олиш (меҳнат дафтарчаларини юргизиш) ва, албатта солиқ тўлаш масаласи кун тартибига қўйилмоқда.\nЭкспертлар келгусида муаммолар юзага келмаслиги учун ушбу тоифадаги ишчиларни солиқ ва ижтимоий тўловларни тўлашга рағбатлантириш заруратини тасдиқлашмоқда (масалан, давлат пенсиясини тайинлашда).\nВазирлик томонидан Меҳнат кодексига тегишли қўшимчалар ишлаб чиқилган. Улар дистанцион ишнинг ўзига хосликларини кўзда тутади: ишга жойлашиш тартиби (ишга қабул қилиш) ва меҳнат фаолияти шартлари, меҳнат стажини ҳисобга олиш механизмлари ҳамда «электрон меҳнат дафтарчаси» юритишни. Тегишли равишда қайта ишланганидан кейин қонун лойиҳаси regulation.gov.uz порталига кенг муҳокама учун жойлаштирилади.\nТузатишлар билан қатор муаммоларни ҳал этиш кўзда тутилган. Шу тариқа, Ўзбекистон қонунчилигига кўра ходимнинг хоҳ “қоғоздаги”, хоҳ “электрон” кўринишдаги меҳнат дафтарчасига қайдлар иш берувчи томонидан киритилади. Ҳужжатларни ёки ҳорижий иш берувчининг давлат намунасидаги ҳуқуқ ўрнатувчи ҳужжатлардаги қайдларини тан олиш (нострификация қилиш) эҳтиёжи туғилиши мумкин. Шу билан бирга қатор давлатларда ходимларнинг меҳнат дафтарчалари юритилмаслигини эътибордан қочирмаслик зарур, иш даврлари ва вазифалари ходимнинг резюмесида кўрсатилади, ундаги маълумотларни иш берувчига сўровнома юбориш ёки очиқ маълумотлар базасига мурожаат этиш орқали текшириш мумкин.\nДистанцион ишда банд бўлганлар ўз ҳуқуқларини муаммоларсиз амалга ошира олишлари учун бир вақтнинг ўзида зарур инфратузилма шакллантирилади. 2019 йилдан бошлаб ЯИДХП орқали меҳнат фаолияти ҳақида маълумотлар тақдим этувчи интерактив хизматни жорий этиш режалаштирилган. У бошқа шахслар учун ҳам хизматларни тақдим этиши мумкин. Иш берувчи тегишли маълумотларни ягона солиқ тўлови бўйича ва бюджетдан ташқари Пенсия жамғармасига суғурта бадаллари бўйича солиқ ҳисоботи таркибида солиқ органларига тақдим этганидагина меҳнат стажи инобатга олинади.


Инфляция ҳақида бошланғич тушунча - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nОхирги янгиланиш: 03.Авг.2020 11:04 PM\nИнфляция - лотинча “inflatio” сўзидан олинган бўлиб, “шишиш”, “бўртиш”, “кўтарилиш” деган маъноларни англатиб, мамлакатдаги товар ва хизматлар баҳоси умумий даражасининг ошиши (ўсиши) тушунилади. Нархларнинг умумий даражаси кўтарилиши натижасида мамлакат пул бирлиги (миллий валюта) харид қобилиятининг пасайиши рўй беради. Бу эса ўз навбатида, давлат пул бирлигининг қадрсизланишига олиб келади.\nХўш пулнинг қадрсизланиши деганда нима тушунилади?\nПулнинг қадрсизланиши деганда, бир хил миқдордаги пулга вақти келиб камроқ бўлган товар ва хизматларни сотиб олиш, яъни сотиб олиниши мумкин бўлган товар ва хизматлар миқдорининг вақти келиб камайиши тушунилади.\nМисол учун, йилнинг бошида 100 минг сўмга сотиб олиш мумкин бўлган кундалик истеъмолдаги товар ва хизматларнинг миқдори йилнинг охирига келиб камаяди. Бу эса 100 минг сўмга йилнинг охирида йилнинг бошидагига нисбатан худди ўша товар ва хизматларни камроқ миқдорда сотиб олиш демакдир.\nЭътибор беринг! Инфляциянинг асосий кўрсаткичи бўлиб истеъмол нархлари индексининг маълум бир даврдаги ўзгариши ҳисобланади.\nИстеъмол нархлари индекси – уй-хўжаликлари талабидан келиб чиқиб, маълум бир товар ва хизматлар умумий нархларининг ўртача ўзгариш даражасини акс эттиради. Ушбу умумий кўрсаткич истеъмол саватидаги ҳар бир товар ва хизмат учун нархларнинг ўзгаришини инобатга олган ҳолда ҳисобланади.\nМамлакат ичидаги товар ва хизматлар баҳосининг ўсиб боришига кўра инфляция турли даражаларда бўлади:\nСудралувчи (мўътадил) инфляция Шиддатли (галлопинг) инфляция Гиперинфляция\nУзоқ вақт давомида барқарор ва паст даражада бўлган инфляция (замонавий иқтисодиёт учун йилига 1-4% нормал ҳисобланади) Инфляцияни йиллик даражаси 10% дан ошиб, ҳар ойда ўсиб боради Мамлакатда ўртача нарх-навонинг ҳаддан ташқари ошгандаги ҳолати бўлиб, ойига 50%, йилига эса 50 баравардан ҳам кўпроқ ошиши мумкин\nЭътибор беринг! Узоқ вақт мобайнида товар ва хизматлар нархлари барқарор бўлган, ривожланган мамлакатларда инфляциянинг ўрта муддатли кўрсаткичи 2 фоиз атрофида, ушбу кўрсаткич ривожланаётган ва бозор иқтисодиёти шаклланаётган давлатлар учун эса нисбатан юқорироқ, тахминан 2-6 фоиз атрофида бўлиши мақбул деб топилган.\nБугунги кунда ҳар қандай даражадаги инфляция салбий жиҳатга эга деган фикр оммада мавжуд бўлиб, аслини олганда инфляциянинг ҳар қандай даражаси ҳам иқтисодиёт учун зарарли эмас. Иқтисодий ўсиш учун кам фоизли барқарор инфляция бу табиий жараён.\nПаст даражадаги инфляция иқтисодиётда қўшимча талаб яратиши орқали иқтисодий ўсишга туртки беради. Инфляциянинг умуман йўқ бўлиши эса иқтисодиётнинг ўсиш суръатини пасайтириб юбориши мумкин. Шиддатли инфляция келгусида юқори инфляцияга олиб келиб, иқтисодиётни издан чиқариши мумкин. Шу нуқтаи назардан паст даражадаги барқарор инфляция ижобий ҳисобланади.\nИнфляцияни келиб чиқишига кўра икки тоифага ажратиш мумкин:\nТалаб инфляцияси Таклиф инфляцияси\nИнфляциянинг бу тури талабнинг кескин ошиши натижасида иқтисодиётда пул таклифининг ошишига ёки харидорлар томонидан инфляцион кутилмаларни шаклланишига олиб келади. Соддароқ қилиб айтганда, ишлаб чиқариш соҳаси аҳолининг талабини тўла қондира олмайди, таклифга нисбатан талаб ошиб кетади. Натижада товар ва хизматлар нархлари ўсади. Инфляциянинг бу тури ишлаб чиқариш харажатларининг кескин ошиши натижасида содир бўлади. Яъни, ҳар хил жараёнлар ва таркибий ўзгаришлар (солиқлар ўзгариши, энергия ресурслари нархлари ошиши, давлат томонидан тартибга солинадиган нархлар оширилиши ва бошқалар) туфайли меҳнат унумдорлигининг пасайиши натижасида маҳсулот ишлаб чиқаришга кетган харажатлар ошади. Натижада ишлаб чиқариладиган товар ва хизматларнинг нархлари ошади.


Xiaomi Redmi 5 Plus: гардишсиз фаблетнинг илк суратлари пайдо бўлдиHaqida.net\nHome Dunyo Xiaomi Redmi 5 Plus: гардишсиз фаблетнинг илк суратлари пайдо бўлди\nXiaomi Redmi 5 Plus: гардишсиз фаблетнинг илк суратлари пайдо бўлди\nХитойдаги электрон тижорат куни ҳисобланувчи 11 ноябрь куни (Double 11 номи билан ҳам машҳур) Xiaomi бирданига учта смартфонини тақдим этишни режалаштирмоқда. Улар орасида Redmi Note 5 ва Redmi 5 Plus ҳам бор. Икки модель ҳақида сўнгги вақтларда турли гап-сўзлар тарқалган, шу билан бирга, янги маълумотлар ҳамон пайдо бўлмоқда. Яқинда интернет тармоғида Xiaomi Redmi 5 Plus смартфонига доир янги суратлар эълон қилинди.\nXiaomi компанияси Redmi 5 Plus билан арзон гаджетлар қаторига гардишсиз смартфонни олиб киради. Миш-мишларга кўра, смартфон экрани 18: 9 нисбатда бўлиб, тўрт томонида ўта ингичка гардиш билан қопланади. Қурилманинг олд панелида ҳеч қандай тугмача бўлмайди, бармоқ изларининг сканери орт панелга жойлаштирилган.\nҚурилма орқа томондан икки камерали Xiaomi Redmi Pro смартфонига ўхшаб кетади. Жуфт камера ўртасида ёруғлик диодли ёритқич ва бармоқлар изини олувчи сканер бор. Redmi 5 Plus ҳажмига кўра, эҳтимол, одатдаги Redmi 5 телефонидан каттароқ бўлади.\nXiaomi Redmi 5 Plus фаблетининг дастлабки хусусиятлари\nДисплей: 5,99 дюймли, 2160 x 1080p (FHD +) ўлчамли;\nЧип: Snapdragon 625 (ёки Snapdragon 450);\nХотира: 3/4 Гб оператив ва 32/64 Гб ички;\nКамера: асосийси иккиталик: 12 Мп + 5 Мп;\nАккумулятор: ҳозирча номаълум;\nИшлаш тизими: Android 7.1.\nЯна ўша миш-мишларга биноан, смартфоннинг энг оддий намунаси 799 юань туради. Бу 970 минг сўм атрофида деганидир. Қиммат эмас-а?\nЕвропа Лигасини соғинган «Атлетико». ЕЧЛ оқшомидаги асосий воқеалар


Трамп АҚШнинг нима учун Россия билан келиша олмаслигига изоҳ берди\n11:51 / 18.10.2016\nАҚШ президентлигига Республикачилар партиясидан номзод Дональд Трамп сиёсий пойгада ғалаба қозонган тақдирида янги лавозимга расман киришишдан аввалоқ Россия президенти Владимир Путин билан учрашиши мумкинлигини маълум қилди. Politico нашри унинг сўзларини етказади.\n"Агар мен 8 ноябрдаги сайловларда ғалабага эришсам, Путин билан раҳбариятдаги фаолиятимга киришишдан аввалроқ учрашишим мумкин", - деди Трамп.\n"Ўйлашимча, бу ажойиб иш бўларди", - қўшимча қилди миллиардер.\nЖурналистнинг "руслар билан уруш"га чек қўйиш учун қандай йўл тутиш мумкинлиги ҳақидаги савол Трампнинг бундай баёнот беришига сабаб бўлди. Унинг фикрича, Россия билан боғлиқ барча муаммолар АҚШнинг ҳозирги раҳбарлари туфайлидир - "улар Россия президентини кўп ҳақорат қилишади".\nБундан аввал Демократлар партияси вакиласи Ҳиллари Клинтоннинг маслаҳатчиси Жейк Салливан Дональд Трампнинг Россия манфаатлари йўлида ҳаракат қилаётганини айтганди.\nПутин Трамп АҚШ-Россия


Шерзод Кудбиевнинг журналистга «сиз ҳали ёш қизчасиз» дейиши муҳокамаларга сабаб бўлди - xabar.uz\nШерзод Кудбиевнинг журналистга «сиз ҳали ёш...\n17.01.2022 22:14 0 4939\nБугун, 17 январь куни Давлат солиқ қўмитаси раиси Шерзод Кудбиев Солиқ кодексига киритилган ўзгаришлар юзасидан матбуот анжумани ўтказди.\nАнжуманда журналистлардан бири Артел, «Ўзбекистон темир йўллари» ва «Uzbekistan Uzrailways» каби йирик компанияларга солиқ имтиёзлари берилгани натижасида давлат бюджетига тушмаётган маблағлар кимнинг елкасига тушаётгани, улар нега мол-мулк солиғидан озод қилингани ва уларнинг балансида қанча мол-мулк борлиги ҳақида савол берди.\n«Охирги саволга жавоб бермайман: балансида қанча мол-мулк борлиги солиқ сири бўлади. Буни билмайман ҳам, билганимда ҳам жавоб бермасдим.\nКимнинг елкасига тушяпти, деганда савол нотўғри қўйиляпти. Ҳеч кимнинг елкасига тушгани йўқ. Давлат фискал ва молия сиёсати доирасида қайсидир соҳаларни ривожлантириш учун солиқ имтиёзларини беради. Агар биз ўша солиқ имтиёзларини яшириб, эълон қилмаганимизда, Солиқ қўмитасига айбдор сифатида қарашингиз мумкин эди. Биз ҳаммасини очиқчасига эълон қиляпмиз», – деди Кудбиев.\nЖурналист ДСҚ раиси жавобидан қониқмагач, «Бу менинг гапим эмас, халқимиз сиздан тўлиқ, батафсил жавоб кутяпти», – деб сўрайди.\nЖурналистга жавобан Шерзод Кудбиев: «Бу жавобдан қониқиш-қониқмаслик сизнинг ишингиз, албатта. Иккинчидан, сиз ҳали ёш қизчасиз, халқ номидан гапиришга икки хил тоифа шахсларда ҳуқуқ бор. Сиз халқ номидан гапиролмайсиз, буни келгусида ҳушёр бўлишингиз учун айтмоқчиман: халқ номидан фақат президент ва депутат гапиради, чунки улар халқ томонидан сайланган. Бошқа одам халқ номидан гапиришга ҳуқуқий жиҳатдан ҳам, бошқа томондан ҳам ҳаққи йўқ», – деб жавоб берди. Бу эса анжуман иштирокчиларида эътироз келтириб чиқарди.\n«Танқидни ўз ўрнида қилиш керак. Аҳоли бизга саволлари билан юзланади. Ахир уларнинг ҳаммаси ҳам савол бергани бу ерга келолмайди. Ҳозир кузатяпмиз, файсбукда қўйилган пост остида саволлар бериляпти. У халқнинг саволлари. Уларнинг номидан бериляпти. Қўполлашишнинг кераги йўқ», – дейди блогерлардан бири.\nҚўмита раҳбари эътироздан кейин агар гаплари қўпол кўринган бўлса, узр сўрашини билдиради.\nУшбу ҳолатга тармоқнинг таниқли фаоллари ва блогерлари ҳам ўз муносабатларини билдиришди.\n«Савол асосли. Бироқ қўмита раиси асосий масала қолиб, бошқа томонга кетиб қолибди.\nМайли халқ номидан ким гапириши аниқ бўлибди. Лекин айланиб ўргилиб «Артел» бўйича берилган саволга жавоб бўлмади. Балки бу саволга «Артел»ни ўзи жавоб берар. Албатта, агар саволларга очиқ бўлишса», деб ёзди депутат Расул Кушербаев.\n«Бугунги матбуот анжумани ўз олдига қўйган вазифани бажара олмади, ДСҚ ўзини тушунтиролмади, аксинча, раиси айтган сўзлар хайп бўляпти.\nАввало, жаноб Кудбиев журналистнинг сўзларини контекстдан узиб талқин қилди. Журналист ўзига келган саволларни ўқиб: «Бу менинг гапим эмас, халқнинг гапи» деди, контекстда «менинг гапим эмас, одамлар сўраяпти» деган маънода келяпти. Уни узиб олиб халқ номидан гапирма дейиш – сўз ўйини, саволга жавоб бермаслик асли. Бир сўраганда жавоб бермай, қайта сўралганда яна сўз ўйини қилиш омма олдига чиққан одамнинг оммага нисбатан қўполлиги деб талқин қилиниши мумкин.\nХалқ халқ бўлиб бориб савол сўрашидан қўрқиш керак аслида.\nУмуман олганда, бугунги матбуот анжуманини мақсадли аудитория билан мулоқот деб бўлмайди...\nБошқаттан бошқа мулоқот керак, мақсадли аудитория билан», дея муносабат билдирди Шаҳноза Соатова.\n«Тадбиркорларимиз жиддий муаммога дуч келишмоқда. Буни журналистлар, блогерлар бўрттираётгани йўқ, муаммо жиддий, тадбиркорлар айюҳаннос солмоқда, ОАВ, журналистлар, блогерлар шунчаки хавотирга тушаётган, олдида жиддий муаммолар юз келаётганини ҳис қилаётган тадбиркорлар фикрларини сал қофияга солиб эълон қилаяпти. Муаммо журналистлар, блогерларда эмас. Муаммо тадбиркорлар учун қарийб иложсиз ва биртомонлама жорий қилинган маъмурчиликда, уни ишлаб чиққан ва жорий қилаётган ижрочиларда. Ўзбек халқи доно халқ, у ҳамма нарса ўткинчи эканлигини билади, лекин яна эски нуқтадан бошлаш озгина аламли, холос. Бизга сиёсий ечим керак», деб ёзди davletovuz канали.\nсолиқ Шерзод Кудбиев


Ассалому алайкум. . . - Musulmonlar\nМусулмонлар ўртсадиаги саломлашишнинг маъно ва моҳияти бир-бирига саломатлик тилаш, бир-бирига Аллоҳни саломатлик юрти бўлмиш “Доруссалом”ни тилаш ва бир-бирига нисбатан фақатгина тинчлик-хотиржамликни раво кўраётганини ифодалаш бўлади. Қисқа қилиб айтганда, мен сенга Аллоҳни жаннатини тилайман, мендан сенга ёмонлик тегмайди, сен мен тарафимда саломатликда ва эсон-омонликдасан деган бўлади. Саломлашиш турли ифодалар билан амалга оширилиш мумкин. Бунга мисол ўлароқ Қуръондаги салом бериш шаклларидан намуналар келтирамиз. Чунки, биз Мусулмонларга ҳар ишда ўрнак ва намуна бўлиши ва ундан ибрат олишимиз учун барча керакли маълумотлар Қуръонда мужассамдир. Салом-алик тўғрисида ҳам бир нечта намуналар келтирамиз.\nСалом беришда “Ассалому алайкум”, “Саломун алайкум” “Салом” шаклида ва алик қайтаришда эса, Ва алайкум ассалом”, “Алайкум салом”, Алайкум ассалом”, “Салом” шаклида алик олиш мумкин. Бунга мисол қуйидаги оятлар:\n“Агар ҳузурингга оятларимизга ишонадиганлар келса: “Сизларга салом бўлсин, Раббингиз Ўз зиммасига раҳматни ёзди. Сиздан ким ўзини тута олмай ёмонлик қилса, сўнгра ундан кейин тавба қилиб, яхши ишларни амалга оширса, бас, албатта, У зот мағфиратли ва раҳмли зотдир”, деб айт.” (Анъом 6/54)\nҲақиқатда, элчиларимиз Иброҳимга хушхабар келтирдилар. Улар: “Салом”, дедилар. У: “Салом”, деди. Ва кўп ўтмай қовурилган бузоқ келтирди.” (Ҳуд 11/69)\nШунда, уни олдига боринглар ва унга: “Албатта, биз Раббингнинг Элчиларимиз, Бани Исроилни биз билан қўйиб юбор. Уларни қийнама. Ҳақиқатда, биз сенга Раббингдан мўжиза келтирдик. Ҳидоятга эргашган кимсага салом бўлсин.” (Тоҳа 20/47)\nЭнг сўнги оятда фарқли жумлалар билан келишини сабаб, салом берилаётган киши ўзини илоҳман деб даъво қилаётган ва Аллоҳнинг элчилари келтирган мўжизаларни сеҳр деб ёлғонга чиқараётган шахс бўлганидир. Шу сабабли, унга Аллоҳни саломатлик юрти бўлмиш “Доруссалом”ни унга тиламаган ва унга саломатликни раво кўрмаган, аксинча, тўғри йўлдаги кишиларга тилаган.\nМунзирий ва Ибн Ҳиббонни Абу Ҳурайрадан келтирган ривоятига кўра, Набий алайҳиссалом: салом берган киши саломига (السَّلَامُ عليكم – Ассалому алейкум) Аллоҳни раҳматини ҳам (السَّلَامُ عليكم ورحمةُ اللهِ – Ассалому алейкум ва роҳматуллоҳ) қўшиб айтса янада савобли бўлишини, агар Аллоҳни баракотини (қилаётган ишларида яхшиликлари кўп бўлиши) ҳам (السَّلَامُ عليكم ورحمةُ اللهِ وبركاتُه -Ассалому алайкум ва роҳматуллоҳи ва баракотуҳ) қўшиб айтса ундан-да чиройли ва савобли бўлишини айтган ва тавсия қилган.\nБу ҳақда қўшимча маълумот олмоқчи бўлганлар Марям сурасининг 15, 33, 47, Қасос сурасининг 55, Аҳзоб 44- оятларга мурожаат қилишлари мумкин.\nАллоҳни барча мўмин бандаларига Жаннат тилайман, ҳаммалари саломат бўлсинлар.\nАлик Салом Саломлашиш


ИШИД жангарилари Сурия ва Ироқда босиб олган ерларининг тўртдан уч қисмини йўқотди\n23:20 / 10.07.2016\nИШИД террорчилик гуруҳи охирги ойларда Сурия ва Ироқда босиб олган ерларининг тўртдан уч қисмини йўқотди, бу ҳудуд Ирландия ҳудудига тенг, деб айтилмоқда АҚШнинг IHS баҳолаш компанияси таҳлилчилари маърузасида.\n"ИШИД террорчилик гуруҳининг ерлари жангарилар 2015 йил январда эгалик қилган 90 минг квадрат км дан 26 минг квадрат км гача камайиб кетди", дейилган IHS маърузасида.\n"ИШИД ҳудудининг қисқариши билан уларнинг бошқарувчилик лойиҳалари барбодга учраётгани борган сари кўриниб қолмоқда, гуруҳ яна ўз эътиборини исёнчи ҳаракатларга қаратмоқда", деб айтди IHS’нинг ихтилофни мониторинг қилиш бўлими бош таҳлилчиси Колумб Стрэк. Унинг айтишича, катта миқдордаги қурбонлар бўладиган ҳужумлар ва Ироқ иқтисодий инфратузилмасига қарши ва унинг чегарасидан ташқарида, жумладан Европада кўпорувчилик ҳаракатлари амалга оширилиши мумкин.\nЎтган йил охирида ИШИД Ар-Рамади шаҳрини йўқотди. Май охирида Ироқ армияси Ал-Фаллужа шаҳрини қайтариб олди. Энди ироқлик ҳарбийлар Ироқнинг шимолидаги энг йирик шаҳар ва ИШИДнинг Ироқдаги пойтахти – Мосулни қайтаришга тайёргарлик кўрмоқдалар. Сурияда ҳам ИШИД қатта ҳудудларни йўқотди. ИШИД Сурияда учраган катта йўқотишлар орасида Шаддодий ва Пальмира шаҳарлари бор.


Бугун пойтахтимизга Осиё Олимпия Кенгаши Президенти Шайх Аҳмад Ал-Фахад Ал-Сабах ташриф буюради\n19-20 март кунлари Тошкентда Осиё Олимпия Кенгаши ва Миллий Олимпия қўмиталари Ассоциацияси Президенти Шайх Аҳмад Ал-Фахад Ал-Сабах бошчилигидаги делегация меҳмон бўлади.\nАл-Сабах бундан аввал 2015 йилнинг 14-15 июнь кунлари ҳам пойтахтимизда меҳмон бўлган ва ўшанда Ўзбекистон Миллий олимпия қўмитасининг янги биноси билан яқиндан танишиб чиққанди.\nТошкентга Халқаро Олимпия қўмитаси (ХОҚ) Президенти Томас Бах ҳамроҳлигида келган Ал-Сабах Ўзбекистон Миллий олимпия қўмитасининг янги қуриб битказилган биносига юқори баҳо берган, бу ерда яратилган шароитлар, хусусан Республика спорт тиббиёти илмий-амалий маркази фаолиятини ҳам олқишлаганди.\nЎша вақтнинг ўзидаёқ мартабали меҳмон ўзбек спортининг келажагига юксак таъриф бериб, ҳали Ўзбекистон спортчилари жаҳоннинг энг нуфузли мусобақалари - Олимпия ва Осиё ўйинлари, жаҳон ва қитъа чемпионатларида юксак чўққиларни забт этишларига асло шубҳаси йўқлигини таъкидлаб ўтганди.\nОрадан бир йил ўтиб юртимиз спортчилари Рио-де-Жанейрода бўлиб ўтган XXXI ёзги Олимпия ўйинларида мамлакатимиз спорти тарихида энг яхши натижани қайд этиб 13 та медалга сазовор бўлишди. Ўзбек боксчилари эса Олимпия ўйинларида бутун дунёни ҳайратга солиб 7 та медаль билан биринчи ўринни эгаллашди.\nХалқаро Олимпия қўмитаси ва бутун дунё Олимпия ҳаракати етакчиларини Ўзбекистон делегациясининг бу натижаси асло ҳайратлантирмади. Боиси айтиб ўтганимиздек, мамлакатимизда спорт тараққиёти ва Олимпия ҳаракатини ривожлантириш йўлида олиб борилган улкан ҳажмдаги ишлар кун келиб албатта ўз самарасини бериши керак эди. Бир сўз билан айтганда бу кутилган ҳолат эди. Шунчаки Халқаро Олимпия ташкилотлари раҳбарларининг таҳмини ўзини оқлади ҳолос.\nАл-Сабах мамлакатимизга амалга оширадиган бу сафарги ташрифи давомида “Занги-ота” ёдгорлик мажмуасини зиёрат қилади. Шунингдек Миллий олимпия қўмитаси анжуманлар залида Ўзбекистон Республикаси Жисмоний тарбия ва спорт давлат қўмитаси ҳамда Миллий олимпия қўмитаси раҳбарлари билан музокаралар ўтказади.


Ravon Россияда савдолар рекордини ўрнатмоқда » Ўзбекистон янгиликлари – Zamin.uz\n, 19 2017\nЎзбекистоннинг “Ravon” бренди 2017 йил бошидан ноябрь ойи бошига қадар Россияда 11477 та енгил автомобиль сотди ҳамда ўтган йилга нисбатан 1150 фоизлик савдолар ўсишини намойиш қилди. Бу эса енгил машиналар тоифасида рақобатнинг кучайишига сабаб бўлиши мумкинлиги таъкидланмоқда. Бу ҳақда Кун нашри хабар бермоқда.\nРоссияда янги енгил ва енгил тижорат машиналарининг 2017 йил январь-октябрь ойларидаги савдоси натижаларига кўра, Ravon бренди ҳаттоки савдолар етакчиларининг ўнталигига ҳам кирмаган. Бироқ етакчилардан бирортаси 2016 йилга нисбатан Ravon каби бундай “портловчи” ўсишни намойиш қила олмаган.\nБу нимадан дарак бермоқда? Таъкидланишича, 2016 йилда россиялик автоҳаваскорлар бир қатор сабабларга кўра Ravon машиналарини сотиб олишга шошилишмаган. Россияда ушбу марканинг деярли расмий дилерлари бўлмаган. Машинага ҳақ тўлаб, у Ўзбекистондан олиб келингунгача маълум муддат кутишга тўғри келган. Шунингдек, бу машиналарга хизмат кўрсатиш жойлари деярли бўлмаган. 2017 йилда эса вазият тубдан ўзгарди: Ravon машиналарини харид қилиш осонлашди ва уларни таъмирлаш жойлари ҳам пайдо бўлди. Бунинг натижасида савдолар ўсди.\nRavon’нинг арзон машиналар сегментидаги етакчилигини яқин йилларда “АВТОВАЗ” бартараф қилишга уриниб кўриши мумкин. Завод гапларга қараганда, ўта арзон автомобиль тайёрламоқда ва бу машина бугунги кунда Россиядаги барча автомобиль заводларидан чиқаётган машиналардан энг арзони бўлади.\nЯна бир қизиқ ҳолатни қайд қилиб ўтиш мумкин: Ravon савдосининг улкан ўсиши ортида қолган хорижий автомобиль ишлаб чиқарувчилар ўз позицияларини сезиларли йўқотдилар. Мисол учун, Mercedes ва Land Rover 2016 йилнинг шу даврига нисбатан 3 фоиз камроқ, Audi – 20 фоиз, Porsche – 8 фоиз, Toyota 2 фоиз камроқ машина сотган.\n19 октябрда Москвада Ravon брендининг дилерлари анжумани бўлиб ўтган. Ушбу анжуман Ravon’нинг Россиядаги 2 йиллик фаолиятига бағишлаб ўтказилган.\nАнжуманда савдолар натижалари, компанияни ривожлантиришнинг узоқ муддатли стратегияси, кейинги йилга режалар муҳокама қилинган. Жумладан, анжуманда “Равон Моторс Рус” бош директори Шароф Ашуров жорий йил охиригача Россияда 15 мингта машина сотиш режалаштирилаётгани, бренднинг дилерлик тармоғи эса 80 дан кўпроқ корхонани ташкил қилаётганини қайд қилиб ўтган.\nШунингдек, компания Москва ва Новосибирскда бренд машиналари учун эҳтиёт қисмлар сақлаш омборларини ташкил қилмоқчилиги, эҳтиёт қисмларни онлайн ва офлайн сотиш нуқталарини ривожлантирмоқчилиги таъкидлаб ўтилган.\n10:06 Рамзан Қодиров ўз Instagram’ида Шавкат Мирзиёевнинг жамоаси ҳақида ёзди\n10:01 Испания чемпионати. Атлетико – Реал 0:0 (Фото)\n00:49 Муҳаббат ҳақида ҳикоя: Сир...\n00:26 Чирчиқда коллеждошини урган ўқувчига нисбатан жиноят иши қўзғатилди\n22:30 Фарзандингизга айтиш мумкин бўлмаган 10 та ибора\n21:54 Беванинг тинчини бузган ёрдам...\n21:41 Европа бизга ҳавас қилсин...\n10:55 «Ravon» бренди яна иккита янги маҳсулотни тақдим этади\n14:28 GM Uzbekistan Россияда 1176 та Ravon автомобилини сотди\n23:35 Россияда Ravon машиналарининг нархи кўтарилди\n23:14 Россияда Ravon 2 нархи кўтарилади\nAдолат посбонининг “уюшган гуруҳи” қўлга олинди...\nАҚШда номаълум учар жисм кўзга ташланди\nАҚШ КХДР нинг эҳтимолий зарбасига қарши режа ишлаб чиқди\nХитой ва Ҳиндистон чегарасида кучли зилзила рўй берди\n“Дунё гўзали – 2017” нинг финал босқичи Хитойда бўлиб ўтади\nАҚШдаги дафн маросимларининг бирида оила аъзолари тобутда марҳум эмас, бошқа инсон ётганини кўриб ҳайратдан донг қотдилар\nТюменлик қиз ҳалқаро стюардессалар танлови финалига чиқди\nRavon Россиядаги энг арзон автомобиллар қаторидан жой олди\nЯрим ойга мўлжалланган ЖЧ-2018 чипталари 1 кунда сотилиб кетди\nНилуфар Усмонованинг таржимаи ҳоли ошкор этилди… (видео)\nОлимлар айрилиққа учраган инсонларнинг юраги инфарктга юзлашган инсонлар юраги каби заифлашишини аниқладилар\nҚаҳванинг фойдали хусусиятлари аниқланди\nЮрак-қонтомир касалликлари хавфини пасайтирувчи маҳсулотлар аниқланди\nМуҳаббат ҳақида ҳикоя: Сир...\nФарзандингизга айтиш мумкин бўлмаган 10 та ибора\nМунажжимлар башорати: 2018 йили Бузоқ буржи вакилларини нималар кутмоқда?\nБалиқни нима билан тановул қилган маъқул?\nОна шер болалари учун ҳаётини гаровга қўйди\nАжинларингиз феъл-атворингиз қандайлигини билдиради


Арсен Венгер: «Ҳозир чемпионлик ҳақида гапиришнинг вақти эмас»\n18:25 / 03.03.2016\n«Арсенал» жамоаси бош мураббий Арсен Венгер журналистларнинг жамоа айни вақтда ўзига бўлган ишончни йўқотгани ҳақидаги саволларига жавоб берди.\n«Сизга жамоа ўзига бўлган ишончни йўқотгандек туюляптими? Ҳа. Биз\nБиз диққатни бир жойга жамлашимиз ва ўзимизнинг қандай тоифали жамоа эканимизни эсга олишимиз керак. «Суонси»га қарши ўйин тасвирларини кўриб чиқиш ва таҳлил қилиш керак. Ҳафта охирида эса бизни «Тоттенҳэм»га қарши катта ўйин кутиб турибди, – дейди Венгер.\nФранциялик мураббийнинг қайд этиб ўтишича, ҳозир чемпионлик тўғрисида гапиришнинг мавриди эмас.\n«Айни вақтда мен қайғураётган нарса титул эмас, жамоанинг натижаларини яхшилашдир. Ҳозир биз чемпионлик ҳақида ширин хаёлларга берилмаяпмиз. Вазиятга ҳаққоний кўз билан қараш ва ўз даражамизга қайтишимиз керак.\nКейинги ўйинда ғалаба қозониш учун таёрланишимиз керак. Биз титуллар ҳақида гапирмаймиз. Мен ҳозир бундай саволларга жавоб беришга тайёр эмасман.\nТитуллар ҳақида гапиришдан аввал ўйинни яхшилаш керак. Охирги ўйинларимиздаги натижалардан кейин чемпионлик учун имкониятлар камайди. Вазият жуда қийин ва олдиндан ҳеч нарса деб бўлмайди. «Манчестер Сити» ютқазди, «Тоттенҳэм» ҳам очкосиз қолди. Бу лигада исталган ўйинда сюрприз тайёрлаб туришади», – дейди у.


Диабетиклар учун "ақлли" пайпоқлар яратилди\n21:54 / 01.02.2016\nҚанд касаллигидан азият чекувчи одамларга ўз саломатлиги – овқатланишдан тортиб кундалик вазифаларни бажаришгача ўта эътиборли муносабатда бўлишларига тўғри келади.\nҚуддусдаги Яҳудий университети олимлари оёқларни ампутация қилиш хавфини оширувчи сурункали яраларнинг пайдо бўлмаслиги учун доимий диагностикани талаб қилувчи оёқ тагларига алоҳида эътибор беришга қарор қилишди. Гап шундаки, қанд қасаллиги диагнозига эга беморларда нейропатия (асаб толаларитнинг шикастланиши) кузатилади, бу нуқсон туфайли одамлар оғриқ сезмайдилар ва терининг шикастланганини ўз вақтида сеза олмайдилар.\nБунинг олдини олиш мақсадида яратилган SenseGO смарт-пайпоқлари катта босим тушувчи оёқ таги соҳасини кузатиш ва бу ҳақда смартфоннинг мобиль дастури орқали ўз эгасини хабардор қилишга қодир. Босим тушиши оқибатида яралар пайдо бўлади. Ўз навбатида, фойдаланувчи босимни камайтирувчи чораларни кўриши, яъни оёқ ҳолати, пойабзал, пойабзал патагини ўзгартириши ёки бошқа чоралар кўриши керак.\nSenseGO "ақлли" пайпоғи ўнлаб микроскопик босим датчиклари ва микропроцессор билан жиҳозланганига қарамасдан, уни ювиш мумкин.


Машинанинг қайси ўриндиғига болани ўтқазиш керак? - Автомобильные новости UZ - Скачать музыку бесплатно новинки музыки 2016-2017\nБолаларни автомобилнинг махсус ўтирғич мосламаларида ва автобеланчакларда (автолюлка) олиб юриш кераклигини кўпчилик билади. Аммо уни қайси ўриндиққа жойлаштириш керак? Ушбу масалани эътибордан четда қолдирмаслик лозим, чунки машинада бола жойлашган ўрнининг унинг хавфсизлигига таъсири катта. Америка автомобиль хавфсизлиги маркази (CAS) экспертлари орқа ўриндиқда бола, унинг олдида эса вазни енгилроқ киши ўтирганида энг хавфсиз ҳолат юзага келишини аниқлашди. Агар бошқача ҳолатда жойлаштирилса, йўл-транспорт ҳодисаси юз берганида бола жиддий шикаст олиш эҳтимоли ортади. CAS экспертлари 1990 йилдан 2014 йилгача юз берган 900га яқин ЙТҲни ўрганиб чиққан. Унда автоҳалокатга учраган машина русумлари, ишлаб чиқарилган йили ва ҳатто ҳалок бўлганлар исм-шарифигача келтирилган. Барча ҳолатларни ўрганган мутахассислар, бола нисбатан вазни енгилроқ бўлган онанинг орқасида ўтиргани хавфсизроқ, деган ягона хулосага келишди. CAS вакиллари АҚШ йўл хавфсизлиги бўйича Миллий маъмуриятга мактуб йўллашди. Унда йўловчиларнинг машинада ўтириши бўйича янги талаблар жорий этиш ва болаларни автомобиль ўриндиғига жойлаштириш бўйича ота-оналарга тушунтириш тадбирини бошлаш таклифлари акс этган. Марказ, шунингдек, олд ўриндиқ суянчиғининг орқасига хавфсиз ўриндиқни тавсия этиб ёзиб қўйиш керак, деб ҳисоблайди. - деб хабар бермоқда Carzone.uz нашри.


Ҳеч нарса қолмади – АҚШ коронавирусга қарши препарат захирасини қўлга киритди | Qalampir.uz\nҲеч нарса қолмади – АҚШ коронавирусга қарши препарат захирасини қўлга киритди\nОлам\t01 Июль 21:10 19127\nАҚШ янги коронавирус келтириб чиқарадиган касалликни даволаш учун ишлатиладиган “Ремдесивир” препаратининг деярли барча захирасини сотиб олди. “The Guardian” газетасининг ёзишича, кейинги уч ой ичида Американинг Gilead Sciences биофармацевтика компанияси томонидан ишлаб чиқариладиган мазкур дорини бирор бир давлат бу ҳажмда сотиб ололмайди.\n"Улар дори-дармон захирасининг катта қисмини эгаллашга муваффақ бўлишди. Шунинг учун Европа учун ҳеч нарса қолмади", дейди Ливерпуль Университетининг катта илмий ходими Эндрю Хилл.\nGilead Sciences маълумотларига кўра, “Ремдесивир”ни коронавирус билан касалланган беморларда қўллаш тикланиш даврини тўрт кунгача қисқартириши мумкин. Ўртача, бир киши олти ампуладан иборат препарат билан беш кунлик курсга муҳтождир. Ривожланган мамлакатларда компания дори учун битта ампулага 390 АҚШ доллари миқдорида нарх белгилаганлигини ҳисобга олсак, тўлиқ курс 2340 долларни ташкил қилади.\n“The Guardian” хабарига кўра, турли мамлакатлардаги лабораторияларда текшириш учун юборилган препаратнинг биринчи 140 минг дозаси тугаган. Энди Америка маъмурияти 500 мингдан ортиқ дозани қўлга киритди. Бу июль, август ва сентябрь ойларида ишлаб чиқариладиган препарат ҳажмининг 90 фоизига тўғри келади.\n21 Октябрь 13:20 37909\n20 Октябрь 19:41 37733\n20 Октябрь 18:27 23188\n20 Октябрь 13:10 19867\n20 Октябрь 12:56 19519


Инновацион ривожланиш вазирлиги биносига виртуал саёҳат йўлга қўйилди — Review.uz\nСаёҳатни махсус кўзойнак (VR кўзойнак) ёрдамида амалга оширилса, саёҳатчи ўзини худда бинони ичида юргандек ҳис қилади.\nИнновацион ривожланиш вазирлигининг фуқаролар ва жамоатчиликка очиқлигини таъминлаш, юқори технологиялари муҳитини шакллантириш, ёшларнинг инновацияларга диққатини қаратиш ва қизиқишини ошириш мақсадида вазирлик биносига виртуал саёҳат қилиш имконияти яратилди. Мазкур виртуал тур ҳозирги пандемия шароитида долзарб бўлиб, ҳали вазирлик биносига ташриф буюрмаганларга учун идорани ўз кўзлари билан кўришга хизмат қилади. Бу ҳақда вазирлик матбуот котиби Назокат Абдуқундузова хабар қилди.\nВиртуал саёҳат давомида истаган одам вазирликнинг турли хоналарида — аэрокосмик технологиялар ва 3D моделларни прототиплаш лабораторияси, робототехника ва мехатроника лабораторияси, ёш ихтирочилар хонаси, инновацион лойиҳалар, замонавий ишланмалар ўрин олган кўргазма залига ташриф буюриши мумкин.\nБундан ташқари, бундай саёҳатни махсус кўзойнак (VR кўзойнак) ёрдамида амалга оширилса, саёҳатчи ўзини худда бинони ичида юргандек ҳис қилади.\nИнновацион ривожланиш вазирлигига саёҳатни қуйидаги ҳавола орқали амалга оширишингиз мумкин.\nШунингдек, Инновацион ривожланиш вазирлиги томонидан эълон қилинган стартап-лойиҳалар танловида ғолиб бўлган «NazzAR» лойиҳаси муаллифи бўлмиш SmartChain компанияси томонидан яратилган Ўзбекистондаги 10 та тарихий обидаларга виртуал саёҳат қилишингиз мумкин.


Эркин Усмонов. Китоб кўтарган одам - www.ziyouz.uz\nБош саҳифа Оила ва жамиятЭркин Усмонов. Китоб кўтарган одам\nАтоқли шоир Ҳамид Олимжоннинг барчамизга ёд бўлиб кетган шундай сатрлари бор:\nТоҳир — Зуҳра, Ёрилтош\nОйни уялтирган қош.\nСезяпсизми, болаликда ошно бўлган эртакларини эслаяпти шоир! Кўринадики, ҳаётга, одамларга, китобларга, адабиётга муҳаббат айнан ўша пайтларда бошланган.\nАна энди савол туғилади. “Бизнинг китоб мутолаасига муносабатимиз қандай? Фарзандларимиз бугун “Учар гилам”лару “Тоҳир-Зуҳра” ё “Ёрилтош”ни билишармикан?»\n“Муносабатимиз яхши, билишади”, дегинг келадию ўйланиб қоласан киши. Замонавий компютер техникаси ва интернетни сув қилиб ичиб юборган йигит-қизлар бадиий адабиётни севиб ўқишяпти, дейиш қийин. Таассуфки, айрим ёшлар китобхонликдан анчайин йироқлашиб кетишган.\nЯқинда вилоятлардан биридаги коллежда бўлиб ўтган учрашувда талабалардан қандай китоблар ўқишаётгани ҳақида сўрадик. “Ўтган кунлар”, “Робинзон Крузо”, “Шум бола”, “Гарри Потер”, ”Шайтанат” ва ҳоказо” деган жавобни эшитиб хурсанд бўлдик. Кейин билсак, кўпчилиги ана шу асарларни улар асосида суратга олинган филмлар орқали билишаркан. Энг зўр бадиий филм ҳам ҳеч қачон китобнинг ўрнини боса олмайди. Китобнинг ўз нафаси, руҳи, ҳиди ва қуввати бор.\nСоҳибқирон бобомиз Амир Темур таъкидлаганидек, китоб барча бунёдкорлик, яратувчанлик ва ақл-идрокнинг, илму донишнинг асосидир, ҳаётни ўргатувчи мураббийдир. Француз файласуфи Дени Дидро эса: “Одамлар ўқишдан тўхташлари билан фикрлашдан ҳам тўхтайдилар”, деб айтган.\nДемак, ҳаётни китобсиз тасаввур қилиб бўлмайди. Маънавиятимизнинг теран илдизлари, дунёнинг таянч нуқтаси, туриш-турмушимизнинг маъно ва мазмуни, энг аввало, китоблар билан муштарак бўлиб кетган.\nУзоққа бормайлик, пойтахтимизда қад кўтарган муҳташам “Маърифат маркази”да Алишер Навоий номидаги республика Миллий кутубхонаси жойлашганининг ўзиёқ халқимиз маънавий бойлигига давлатимиз томонидан кўрсатилаётган юксак эътиборнинг намунаси.\nХалқимиз азал-азалдан китобхон халқ. Китобни нондек азиз ва мўътабар деб билади. Дарҳақиқат, китоб одамзот ақл-идроки ва истеъдоди туфайли яратилган энг ноёб бойликлардан бири, таъбир жоиз бўлса, дунёнинг саккизинчи мўъжизасидир. У билимлар хазинаси, тафаккур қаноти ҳисобланади. Гарчи илдизи миллий заминдан озиқланса-да, шохларида умумбашарий мевалар унади. Китоб ҳар бир миллатга ўз маданиятини намойиш этиш, айни чоғда, бошқа халқларнинг урф-одатлари ва анъаналари билан танишиш имконини беради. Бинобарин, у тараққиёт ва маданий ранг-баранглик кўзгуси, ўтмиш билан бугунни, бугун билан келажакни боғловчи кўприк вазифасини ўтайди. Шу боис китоб ўқиган, айниқса, бадиий адабиётга меҳр қўйган одам эзгуликка ошно тутинади. Ўз билими, дунёқараши, руҳияти ва маънавиятини бойитиб, оламни теран англай бошлайди. Ҳаёт ва гўзалликни қадрлашни, аждодларимиздан қолган меросни асраб-авайлашни ўрганади.\nАйтишларича, бир замонлар қарийб ҳамма ўзбек хонадонларида Сўфи Оллоёру Фузулий, Саъдийу Ҳофиз, Навоийу Машраб асарлари ўқилган, оилавий давраларда қиссахонликлар узун кечалар давом этган, “Калила ва Димна”, “Минг бир кеча”, “Гўрўғли”, “Кунтуғмиш” ва “Алпомиш”лар мутолаа қилинган экан. Шундан ҳам кўриняптики, маънавият халқимизнинг қон-қонига сингиб кетган. Унинг томирлари олис мозийга бориб тақалади.\nЎзбекистон Қаҳрамони, устоз Озод Шарафиддинов ҳақида телевизион филм суратга олган кунларимиз унинг ҳузурида бир неча бор бўлганимни яхши эслайман. У кишининг улкан кутубхонасини кўриб ҳайратда қолгандим. Бир шоир дўстимиз айтмоқчи, “Ер китоб, осмон китоб…” Озод ака ўзининг “Сардафтар саҳифалари” деган китобини менга совға қилиб, ичига “Эркин, бу китобни жавонга ясатиб қўйишга эмас, ўқишга бераяпман”, деб дастхат ёзиб берди ва ажабланганимни сезиб, ҳорғин кулимсираб қўйди: “Бир танишим бор. Зиёли одам. Шахсий кутубхонаси ҳам яхши. Жилд-жилд жаҳон адабиёти\nнамуналари бор. Бахтга қарши, уларнинг биронтасини ҳатто очиб ҳам кўрмаган. Ана шуниси алам қилади…”\nТўғри, китоб катта маънавий бойлик. Кутубхонаси бор уйнинг файзи бўлакча бўлади. Лекин, устоз айтганидек, агар “ўқилса!”\nЯна бир воқеа эсимда. Ўзбекистонда хизмат кўрсатган артист Равшан Солиҳов янги уйга кўчаётган кунлари ҳашарга боргандик. Китобларнинг ўзи бир машинага юк бўлди. Уларни тушираётганимизда балконда турган қўшнилардан бири “Кўчиб келаётган ким экан? Китобдан бошқа нарсаси йўқ -ку?” дея луқма ташлади.\n“Ҳа, Солиҳов деган профессор экан”, дедим энсам қотиб. Бу гапни Равшан ака ҳам эшитди-да, “Шу китобларни умр бўйи йиққанман”, деб ғурурланиб қўйди. Ҳамкасбларининг хотирлашича, театр бирон вилоят, шаҳар ё туманга ижодий сафарга борса, актёрлар бўш пайтларида бозор ё дўконларни оралаб кетишар, Равшан ака бўлса, ўша ердаги китоб дўконларини излаб юраркан…\nБунақа мисолларни кўплаб келтириш мумкин. Китобга муҳаббат одам боласига сут билан киради, йиллар оша шаклланади ва маънавий ҳаётимизнинг шох томири бўлиб қолади. Шу сабабдан ҳам китоб кўтарган одам худди шамчироқ кўтариб йўлни ёритиб бораётган кишига ўхшайди.\nМаълумки, ҳар йилнинг 23 апрел санаси “Халқаро китоб ва муаллифлик ҳуқуқи куни” деб белгиланган. ЮНЕСКО номли нуфузли халқаро ташкилот томонидан йўлга қўйилган бу хайрли иш дунё халқлари томонидан қувонч билан қарши олинди. Бу кунни том маънода “Халқаро китоб байрами” деб ҳам аташ мумкин. Чунки бу жаҳон аҳлининг диққат-эътиборини китоб деган мўъжизага қаратиш, буюк истеъдод эгаларини қадрлаш, ёшларда китобга муҳаббат уйғотиш, муаллифлик ҳуқуқини ҳимоя қилишга оид масалаларни кун тартибига қўйиш деган гап. ЮНЕСКО муаллифлик ҳуқуқини ҳимоя қилиш борсида Бутунжаҳон Интеллектуал мулк ташкилоти каби қатор xалқаро ва минтақавий тузилмалар билан доимий ҳамкорлик қилмоқда.\nЖаҳон миқёсида муаллифлик ҳуқуқини ҳимоя қилишга йўналтирилган асосий ҳужжатлардан бири Адабий-бадиий асарларни муҳофаза қилиш бўйича Берн конвенциясидир. У аъзо давлатларда тўғридан-тўғри ёки барча қоидалари соҳага оид миллий қонунчиликда акс эттирилган ҳолда қўлланилади.\nЎзбекистон ушбу конвенцияга 2004 йили қўшилди. Нашр этилаётган асарларнинг бадиий савияси ва безагини яхшилашга, матбаа корхоналари моддий-техник базасини замонавий технологиялар асосида мустаҳкамлашга жиддий эътибор қаратиб келинмоқда. 2006 йили республикамизда “Муаллифлик ҳуқуқи ва турдош ҳуқуқлар тўғрисида”ги қонун амалиётга жорий этилди. Муаллифлик ҳуқуқини ҳимоя қилишга доир бундай ишлар билан эндиликда Ўзбекистон Республикаси Интеллектуал мулк агентлиги шуғулланмоқда.\nСўзим адоғида сизга шундай дегим келади: ўйлаб кўринг, охирги марта қачон кутубхона ё китоб дўконига кирдингиз? Фарзандларингиз ё невараларингиз учун қандай китоблар харид қилдингиз? Охирги ўқиган китобингизни эслай оласизми? Хонадонингизда шахсий ё оилавий кутубхонангиз борми? Унутмангки, бу саволларга жавоб бериш ҳеч қачон ҳеч ким учун кеч бўлмайди…\n“Ўзбекистон адабиёти ва санъати” газетаси, 2012 йил, 16-сон\n← Аввалги Аввалги Фарҳод Муcажон. Дарз (ҳикоя)\nКейинги → Кейинги: Шароф Бошбеков. Менинг ёзувчи бўлганим (биографик ҳажвия)


Андижон тажрибаси: 1000 ГЕКТАР МАЙДОНДАГИ ҒЎЗА ҚАТОР ОРАЛАРИГА СОЯ ЭКИШ БОШЛАБ ЮБОРИЛДИ - AUZ.UZ\nЎзбекистон Президенти Шавкат Мирзиёев жорий йил 21 май куни Андижон вилоятига ташрифи доирасида дастлаб Олтинкўл туманидаги «Кўҳна водий баҳори» фермер хўжалигида бўлиб, ғалла ва ғўза ривожини кўздан кечирган эди.\n«Иқлим шароити юртимизга ўхшаш хорижий давлатларда пахтадан 70 центнергача ҳосил олишади. Қандай қилиб? Илм билан, ақл билан. Андижонда ер камлигини ҳисобга олиб, ундан икки карра самарали фойдаланиш зарур. Ишсиз, даромади етарли бўлмаган минглаб одамлар бор. Ишимизга ўшаларнинг кўзи билан баҳо беришимиз керак», — дея таъкидлаган эди Президентимиз.\nДавлатимиз раҳбари ғўза қатор ораларига сердаромад ва фойдали дуккакли экин - соя экиш бўйича Андижон тажрибасини яратиш бўйича кўрсатмалар бериб, «Фермер далага режа учун эмас, даромад учун кириши керак. Соя экилса, битта майдондан икки баробардан зиёд даромад олиш, яна кўпроқ одамларни иш билан таъминлаш мумкин. Ундан олинадиган мой ҳам, омихта ем ҳам жуда сифатли, бозорбоп. Тўғри, бу қийин. Лекин қайси иш осон?», — дея мутасаддилар олдига бир қатор вазифаларни қўйганди.\nШу кунларда Жалақудуқ тумани далаларида синов тариқасида ишлар бошлаб юборилди. Қишлоқ хўжалиги мутахассислари соя етиштириш бўйича катта тажрибага эга фан доктори, профессор Дилором Ёрматова билан ҳамкорликда Пахтакор массивида жойлашган "Яхши ниятли Фирдавс" ҳамда "Нурли келажак рамзи" фермер хўжаликларида бу борадақизғин иш олиб боришяпти.\n- Туманимизда жами 6 минг 218 гектар пахта экин майдони мавжуд.Ҳозирда 181 та фермер хўжалиги тасарруфидаги 1000 гектар ердаги ғўза қатор ораларигатажриба сифатидасоя экишни бошладик- дейди туман ҳокими Фурқатбек Бузруков. - Асосий мақсадаҳолини озиқ-овқат маҳсулотларига, хусусан, ўсимлик мойига бўлган эҳтиёжини тўла қондириш, импорт ҳажмини қисқартириш, чорвачилик ва паррандачиликнинг озуқа базасини мустаҳкамлашдир.\nМутасаддиларнинг билдиришича, мазкур дуккакли ўсимлик барча қишлоқ хўжалик экинлари – кузги ғалла, ғўза, маккажўхори, сабзавотлар ва бошқалар учун энг яхши ўтмишдош ҳисобланади. Ундан мўл ва сифатли ҳосил етиштиришда тупроқ унумдорлиги ҳамда сув таъминоти яхши бўлган майдонларни танлаб олиш, шунингдек, экинни тупроқ шароитидан келиб чиққан ҳолда жойлаштириш мақсадга мувофиқдир.\nВилоятнинг бошқа туманларида ҳам бир пайтнинг ўзида ғўза ва сояни бир-бирига уйқаш ҳолда парваришлаш чора-тадбирлари белгиланяпти.


«Ялангоёқ» куёв » MUZAFFAR.UZ\nЭҲТИЁТ БЎЛИНГ: КУЁВ КЕЛЯПТИ…\nХалқимизнинг урф-одатларга бой ва бетакрор миллат экани барчамизга маълум. Ҳар бир амал қиладиган анъаналаримиз ўзига хос маъно ва мазмунга эга. Эътибор қилиб қаралса миллий маросимларимизнинг кўпчилиги тўй-у тантаналар ҳиссасига тўғри келар экан. Аммо улар ҳам бир хил кўринишга эга эмас. Бир ҳудуднинг қадриятлари бошқа бириникидан тубдан фарқ қилади. Мана шулардан бир нечтасини келтириб ўтмоқчимиз.\nҲайрон бўлманг. Бу ҳам урф-одатлариимиздан бири холос. Асосан, Жиззах шахри ва унинг атрофидаги ҳудудларда шу маросим билан боғлиқ кўплаб қизиқарли ҳодисалар юз берган. Жараён қуйидагича: келинни олиб кетишга келган куёв ва унинг ўртоқлари иззатланиб, безатилган хонага олиб кирилади. Базм сўнгида «куёв жўра»лари хонадан ниманидир «ўғирлаб» кетишлари керак бўлади. Инсоф қилишса бир неча буюм билан чекланишади, аксинча бўлса дераза ёнига юк машинаси келтириб, барча жиҳозларини юклаб кетишади. Энг қизиғи, ҳам гулдай қизларини олиб, ҳам уйларини «шип-шийдон» қилиб кетишган яхши ниятли «ўғри»ларга мезбонлар тўсқинлик қилишмайди. Сабаби жамғарилган «бойликлар» келин ва куёвга совға тариқасида қолдирилади.\n«Куёв келди»! Бу сўзни эшитган ҳар бир хонадон эгаси неки топса дастурхонга тўкиб, тавозе ила меҳмонга пешвоз чиқишади. Ҳурматлаб, илтифот кўрсатишади. Қизларининг жуфт-у ҳалолини уйнинг тўрига ўтказиб, дуога қўл очишади. Бу ҳам анъаналаримизнинг ёзилмаган қонуни. Фақат «қитмир» келин янгаларигина бундан мустасно. Тошкент вилоятининг айрим ҳудудларида қуёвнинг оёқ кийими янгалар томонидан яшириб қўйилади. Шарт шу: янгалар рози қилинса, у қайтариб берилади. Бўлмаса бечора куёв «ялангоёқ» кетиши ҳеч гап эмас.\nТўн кийган келин\n«Тўйида йиғламайдиган қиз йўқ» дейишади. Ота уйини тарк этаётган қизни янги ҳаёт, янги инсонлар ва янги оила қарши олади. У оилага келин эмас, қиз бўлиб боради. Айнан шу жараён Сурхандарёда чиройли маросимга айланиб улгурган. Яъни, келинни янги хонадонга олиб келишганда оила бошлиғи ─ қайнотаси пешвоз чиқиб, унинг елкасига тўн ёпади. Бу «энди бизнинг паноҳимиздасиз», «оиламизга қабул қилдик» деган маъноларни англатса ажаб эмас.\nМашъала кўтарган куёв\nМаликасини олиб кетгани оқ отда келган шаҳзодалар ҳақида кўп эшитганмиз. Аммо Навоийлик келинчакларнинг орзу-ўйлари бироз бўлакча. Негаки улар ўз шаҳзодаларини оқ тулпорда эмас, алангалар ёғдусида қарши олади. Келинни олиб кетишга келаётган меҳмонлар машъала тутганча куёвни ўраб олишади. Шу ўринда келинчаклардан фақат бир нарса талаб қилинади. Яъни, қандай бўлмасин ёнаётган олов орасидан куёвни бир фурсат бўлса ҳам кузатиб туришлари керак. Акс ҳолда маросим ниҳояланмай қолади. Бунга улгурган келинчакларнинг келгуси ҳаёти ёруғ ва фаровон кечар экан.\nБелида белбоғи бўлсин\nҚадим Хоразм элига ташриф буюрсангиз бир-биридан гўзал одатларнинг гувоҳи бўласиз. Тўй-тантаналар ҳам бундан мустасно эмас. Бу сафар жазоланиш навбати келин янгаларга етади. Нега дейсизми? Ахир алпомиш келбат жўраларнинг боғлаган тугунини ечиш осон эмас-да. Куёв навкарлари куёвнинг белига белбоиғни чунонам тугиб боғлайдиларки, мақсад ─ янгалари ечолмасин. Агар бунинг уддасидан чиқа олишмаса, бечора янгалар уларнинг ҳар қандай истакларини бажаришга мажбур бўлишади. Модомики таслим бўлсалар куёвнинг ўйинқароқ дўстларидан шафқат кутиш бефойда.\nАзим Бухорода куёв келаётганини турли карнай-сурнай наволаридан эмас, балки барчага ёт бўлиб улгурган товушлардан билиб олишади. Бунинг ҳам ўзига хос хусусиятлари мавжуд. Кўчани тўлдириб келаётган қуда-андалар махаллани бошларига кўтариб «Дамот балле», «Дамот балле», «Дамот балле», деб жар солишади. Бу хонадон эгаларига қутлов юбориш билан бир хилда баҳоланади ва «куёв муборак» деган маънони англатади.\nХорижий филъмларда кўриб, бугунги кунда ўзимизда ҳам учратишимиз мумкин бўлган гул отиш анъанаси қизларимизнинг севимли маросимига айланиб улгурди. Аммо куёв жўралар ҳам бу жараёнга бефарқ эмас экан. Кўҳна Самарқанднинг тўй-базмларида айнан шу ҳолни кузатишимиз мумкин. Куёвнинг оёғи остига тўшалган поёндознинг нархи унча қиммат бўлмаса-да, уни талашаётган йигитларнинг кўпкарилардаги улоқ тортишга ҳам бунчалик ғайрат қилмасликларига гувоҳ бўласиз. Ўз бахтини бир парча мато орқали топишга ихлос қилган баҳодирларимизнинг бу ўйинлари жанжалларга сабаб бўлган ҳолатлари ҳам учраб туради.\nБиз юқорида келтириб ўтган бир нечта ҳолатлар денгиздан бир томчи холос. Бу рўйхатни узоқ давом эттириш мумкин. Уларнинг ҳар бири ўзига хос ва жозибали. Замонлар оша авлоддан-авлодга ўтиб келаётган урф-одатларимизнинг кундалик турмушимиздаги аҳамияти ниҳоятда катта. Ёш-келин-куёвларнинг келажак ҳаётлари ушбу расм-русумларнинг тўғри ва оқилона ташкил қилинишига боғлиқлиги рост. Лекин ҳар нарсанинг меъёри бўлгани яхши. Анъаналаримиз─жанжалларга, қадриятларимиз─ дилхираликларга сабаб бўлмаслиги керак. Шундагина маросимлар тўкин ҳаётимиздан чиройли тарзда ўрин эгаллайди.


Фуқаролар йиғинлари тўғрисидаги низом тасдиқланди | NORMA.UZ\nВазирлар Маҳкамаси 18.06.2021 йилдаги “Фуқароларнинг ўзини ўзи бошқариш органлари фаолиятини янада такомиллаштириш бўйича қўшимча чора-тадбирлар тўғрисида”ги 380-сон қарорни қабул қилди.\n"Фуқароларнинг ўзини ўзи бошқариш органлари тўғрисида"ги Қонунга, шунингдек, Президентнинг "Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида" 2020 йил 18 февралдаги ПФ-5938-сон Фармонига мувофиқ намунавий низомлар тасдиқланди:\n“Фуқаролар йиғини тўғрисида”;\n“Фуқаролар йиғини комиссиялари тўғрисида”;\n“Фуқаролар йиғини ҳузуридаги жамоатчилик тузилмалари тўғрисида”;\n“Фуқаролар йиғини раисининг (оқсоқолининг) гувоҳномаси ва кўкрак нишони тўғрисида”;\n“Фуқаролар йиғинларида иш юритишни ташкил қилиш ва олиб бориш тартиби тўғрисида”.\nФуқаролар йиғини тўғрисидаги низом қуйидагиларни белгилайди:\nфуқаролар йиғини ваколатлари ва унинг органлари;\nфуқаролар йиғини раиси (оқсоқоли), унинг ўринбосарларини сайлаш тартиби;\nфуқаролар йиғини фаолияти асосий йўналишлари бўйича комиссиялар фаолиятини ташкил этиш, қайта ташкил этиш ва тугатиш;\nфуқаролар йиғини раиси (оқсоқоли), унинг ўринбосарлари ва маслаҳатчиларининг ваколатлари;\nфуқаролар йиғини масъул котиби ваколатлари;\nБир ой муддатда фуқароларнинг ўзини ўзи бошқариш органларига тасдиқланган намунавий низомлар асосида тегишли низомларни тасдиқлаш топширилди.


Чақалоқ | Суғдиёна биринчи аёллар электрон журнали\nКИЧКИНТОЙНИНГ ТИШИ ЧИҚАЁТГАН БЎЛСА...\nОдатда бу жараён 4 ойликдан бошланади. Кимдадир эса салгина кечикиши ҳам мумкин. Батафсил... Янги шарх қўшиш СУТНИ КЎПАЙТИРИШНИНГ 8 ЧОРАСИ\n1.Кунига беш-олти марта овқатланинг. Айниқса, ҳар эмизишдан олдин озиқлансангиз, сут келиши анча жадаллашади. Лекин жуда тўйгунча еманг.\nБатафсил... Янги шарх қўшиш КИЧКИНТОЙ УЧУН РИВОЖЛАНТИРУВЧИ ГИЛАМЧА ТАНЛАЙМИЗ\n1. Ривожлантирувчи юмшоқ гиламчалар ўлчамига қараб сайрлар учун ёки уйда ўйнаш учун мўлжалланган бўлади. Каттароқ ўлчамдаги гиламчалар фарзандингиз эмакламайдиган даврда ёрдамчингизга айланади. Болани қорни билан махсус ёстиқчага ётқизиб қўйсангиз, ширинтой гиламчадаги сурат, ўйинчоқлар ва бошқа предметларни ўрганиш билан машғул бўлади. Кичик ўлчамдагилари эса у бироз улғайгач, сайрга, дала-ҳовлига олиб чиқиш учун жуда қулай.\n2. 3 ойдан катта болалар учун гиламчаларнинг ўлчами, шакли ва қўшимча элементлар тўплами ҳам каттароқ бўлиши керак. Каттароқ ўлчамдаги гиламчалардан манеж сифатида фойдаланиш мумкин, улар хатти-ҳаракатни сиқиб қўймайди. 3. Тўпламга кирувчи ўйинчоқлар, кўзгу, шаққилдоқ ва тиш чиқишида кўмаклашувчи силикон ўйинчоқлар ёйсимон каркасга осиб қўйилади. Шу боис ёйлар мустаҳкам ва хавфсиз эканига эътибор қаратинг. Зарурат туғилганида ёйларнинг олиб-қўйилиши қўшимча қулайлик дегани. 4. Гиламчани совуқ сувда, кир ювиш машинасининг “нозик ювиш” режимида, оқартирувчи воситалардан қўшмасдан ювиш керак. Ўйинчоқлар ва кўзгуни ҳам ечиб-олинади. Уларни совунли эритмада юмшоқ мато билан артиш лозим. Ҳаммаси очиқ ҳавода қуритилади. 5. Гиламчанинг тўпламида шаққилдоқлар, тиш чиқишида кўмаклашувчи силикон ўйинчоқлар, интерфаол ўйинчоқ ёстиқчалар бўлиши зарур.\n6. Болалар гиламчаси ушлаганда қўлга ёқадиган матодан тайёрланган бўлиши керак. Боланинг майин терисига зиён етиши хавфи бўлгани учун гиламчани, албатта, ушлаб кўринг ва матонинг таркибини суриштиринг. Янги шарх қўшиш КИЧКИНТОЙНИНГ ТИШИ ЧИҚАЁТГАН БЎЛСА...\nОдатда бу жараён 4 ойликдан бошланади. Кимдадир эса салгина кечикиши ҳам мумкин. Батафсил... Янги шарх қўшиш КИЧКИНТОЙЛАР УЧУН ЭРТАЛАБКИ МАССАЖ\nАввал болакайнинг кайфиятини кўтарамиз. Мутахассислар, массаж муолажаси яхши кайфият билан бошланса, бола инжиқлик қилмайди, дейишади. Батафсил... Comments (1) ОНА + БОЛА, БИРГАЛИКДА МАШҚ ҚИЛАМИЗ! Ерга ётиб, болани юқорига кўтаринг. Сўнг оёқларга таяниб, белни имкон қадар тепароқ кўтаришга ҳаракат қилинг. Батафсил... Янги шарх қўшиш СУТНИ КЎПАЙТИРИШНИНГ 8 ЧОРАСИ\nКунига беш-олти марта овқатланинг. Айниқса, ҳар эмизишдан олдин озиқлансангиз, сут келиши анча жадаллашади. Батафсил... Янги шарх қўшиш ШИРИНТОЙ ТИНЧ ОРОМ ОЛИШИ УЧУН\nУхлаш олдидан ўринни яхшилаб текширинг. Шунингдек, дим ҳаво тез ухлашга йўл бермайди. Батафсил... Янги шарх қўшиш БОЛА ЙИҒИСИНИНГ СИРЛАРИ\nОчиққанини бола одатда тўсатдан йиғлаш билан маълум қилади. Гоҳо у овозини баланд кўтариб қаттиқ йиғлайди. Батафсил... Янги шарх қўшиш ГЎДАК ТАНАСИГА ТОШМА ТОШСА...\nЭмизикли аёлларнинг еган-ичгани назоратда! Ҳатто бир парак апельсину бир тишлам шоколад ҳам сирларини фош қилиб қўяди. Батафсил... Янги шарх қўшиш Бошқа мақолала...\nЧАҚАЛОҚНИНГ ИЛК ЧЎМИЛИШИ СИЗГА ҲАМ, УНГА ҲАМ ҚУВОНЧ БАҒИШЛАШИ КЕРАК!\nБОЛАЛАР ҲАҚИДА 6 ФАКТ!\nШИРИНТОЙ ТИНЧ ОРОМ ОЛИШИ УЧУН\n1234»сўнгги\tАнонс\tпрофилга кириш\tИсмни ёдга сақлаш


«НУРОНИЙ»НИНГ ҲАЙРЛИ ИШИ - AUZ.UZ\n«НУРОНИЙ»НИНГ ҲАЙРЛИ ИШИ\nФахрийларнинг ижтимоий фаолиятини қўллаб-қувватлаш «Нуроний» жамғармаси вилоят бўлими ташаббуси ва ҳомийлигида 90 ёшни қаршилаган марҳаматлик отахоннинг хонадонида қурилиш ва таъмирлаш ишлари олиб борилди.\nЖамғарма вилоят бўлими раиси Ўктам Охуновнинг айтишича, нуронийлар Марҳамат туманида амалга оширилаётган «Обод туман» давлат дастурига ўз хиссаларини қўшиш мақсадида ҳайрли ишга қўл уришган. Яъни улар томонидан махсус гуруҳ тузилиб, тумандаги якка-ёлғиз кексалар, имконияти чекланган шахсларннг яшаш шароити ўрганилган, заруратга кўра моддий- маънавий ёрдам кўрсатилган.\n(Уйнинг таъмирдан олдинги кўриниши).\nЎрганишлар давомида Йўламатол маҳалласида яшовчи 1-гуруҳ ногирони, 90 ёшли Мавлонбек Қурбонов фарзанди Орифжон билан талабга жавоб бермайдиган даражадаги битта хонада кун кечириши аниқланган. Ана шундан сўнг жамғарма ва туман ҳокимлиги томонидан бир ой мобайнида хонадонда қурилиш ва таъмирлаш ишлари олиб борилган ҳамда қисқа муддат ичида якунига етказилган.\n-Мана бир неча ўн йилдирки отам ҳасталикдан азият чекади, қаровга муҳтож, - дейди Орифжон Қурбонов. - Куну тун ўзим қарайман. Менинг топганим ва дадамнинг пенсияси кундалик эҳтиёжимизга аранг етади. Шу сабабли иложсизликдан ночор ҳолатда яшаймиз. Аллоҳга шукур нуронийларнинг ёрдами билан хонадонимиз обод бўлди.


1. Партия бонг уради: Наманганда болалар театрига эҳтиёж йўқми?\nБолаликни фақатгина истироҳат боғида ўйинлардан ёки телевизордаги мултьфильмлардан иборат деб юрган жажжитойларга “Болалар театри” ташкил қилинса, вилоят маънавий олами яна олдинги ўринга силжиб оларди. Қачонгача болажонлар йилда атиги бир марта вилоят мусиқали драма театрига Қорбобо ва Қорқизни кўришганини эслаб, орзиқиб юришади?! Имконият, шароит етарли эҳтиёж ва талаб ундан-да кучли бўлиб турганда, мутасаддиларда қаршилик бўлмаса керак, фикримизча?!\n2. Озодбек Назарбековнинг вилоятдаги вакили: Наманганда "Қўғирчоқ" театри ташкил этилади\nВилоятимизда “Қўғирчоқ” театрига санъатига эҳтиёж бор эди. Ҳозирги кунга қадар Наманганда 3 та ҳаваскор қўғирчоқ театри билан фаолият олиб бораётган эдик. “Қўғирчоқ” театри ташкил этилгандан сўнг режа асосида театр жамоаси билан биргаликда шаҳар ва туманларни чекка ҳудудларидаги маданият марказлари, мактаблар, боғчаларда қўғирчоқ томошаларини намойиш этиш имкони туғилади.


Тарозунинг икки палласи | Azon.uz - Ахборот-таҳлилий портал\n19:00 16.02.2019 958\nДунёда ҳамма нарса зидди билан яралган: иймон ва куфр, ҳидоят ва залолат, маърифат ва жаҳолат, эзгулик ва ёвузлик, риёзат ва шаҳват, савоб ва гуноҳ, мукофот ва жазо ва ҳоказо… Буларнинг миқдори эса охират мезони билан ўлчанади.\nОдатда тарозунинг бир палласи оғир чиқса, иккинчиси енгил бўлади, бири босиб кетса, бошқа палласи юқорига сакрайди. Масалан, инсонда иймон сусайса, куфр зўрлик қилади, маърифат камайса, жаҳолат кучаяди, ҳидоятдан узоқлашган киши ўзини залолат қучоғига отган ҳисобланади.\nИнсон икки зид унсурдан: руҳ ва жасаддан таркиб топган. Жасад тупроқдан яралгани учун гуноҳ ва шаҳватга мойил, инсон вафоти билан яна тупроққа кўмилади, покиза руҳ Аллоҳ ҳузуридан бўлгани учун ҳамиша нурга интилади, асл маконига талпинади. Шу боис қиёматгача инсон вужудидаги икки унсур ўзаро тортишув ва олишувда: жасад шаҳватининг устунлиги кучайса, руҳ безовталанади, фақат руҳ эҳтиёжлари қондирилаверса, жасад изтироб чекади.\nИслом дунё ҳаёти ва охират йўлида қилинадиган барча амалларни қулай ва уйғун ҳолда бирлаштиради. У инсонни охират учун дунё ишларидан маҳрум этмайди, ё аксинча охиратни унуттириб, дунё ишларига мубтало қилиб қўймайди. Чунки буларнинг иккови ҳам бир-бирига қарши эмас, бирининг ўрнини бошқаси босолмайди. Одамлар бу дунёда тафовутли бўлганларидек, охиратда ҳам фарқли бўлишади.\nҲақ ва ботил, ҳидоят ва залолат, эзгулик ва ёвузлик дунёда ҳамиша ёнма-ён, бақамти. Бироқ Ҳақ аҳли Ҳақ томонга, ботил аҳли ботил томонга боради. Яхшилар суннатга эргашиб, Парвардигор жамолини кўзлашса, ёмонлар шайтонга эргашиб, охиратларини бой беришади. Жинсиятнинг ўзаро қўшилиши инсон билан инсон орасида мавжуд бўлгани каби ҳақ ва ботил ҳам ҳар вужудда бор.\nМавлоно Жалолиддин Румийнинг «Маънавий маснавий»ида бундай байтлар бор:\nБир чамандин тотса-да икки ари,\nУл бири ниш, ҳам асал бўлгай бири.\nИкки оҳу сув ичиб ўтлар еди,\nЛек биридан гўнг, биридан мушк ҳиди.\nИкки хил най: оши бирдир, суви бир,\nУл бири шаккар, бири бўм-бўш тақир.\nҲақиқатан Аллоҳ яратган махлуқларнинг ташқи кўриниши бир хил ёки ўхшаш бўлса-да, феъл-атвори, вазифадорлиги турлича. Мавлоно келтирган икки нав ари – сариқ ари ва болари бир хил набототдан шира билан озиқланса-да, бири заҳар келтиради, бошқаси асал. Оддий кийик билан Хўтан кийиги бир хил гиёҳ ейди, бир хил сув ичади, аммо бирининг егани ахлат, иккинчисиники хушбўйликда ўхшаши йўқ мушк бўлади. Оддий қамиш билан шакар қамиш ҳам бир заминдан сув ичиб-озиқланади, бирининг ичи бўм-бўш, иккинчисиники шакарга тўла.\nИнсонлар ҳам худди шуларга ўхшайди. Бири еган турфа таомларини турли разолат ва ёвузликларга сарфлайди, бошқаси эса куч-ҳаракатини Аллоҳ ризосини топиш, инсонларга яхшилик қилишга бағишлайди. Бири Аллоҳ берган неъматлар эвазига тоат, яхши ишлар билан машғул бўлади, бошқаси неъматлардан гуноҳ ишларда фойдаланади. Бир киши Аллоҳ берган умрни хайрли ишлар билан безаса, бошқаси уни шаҳват ва маъсиятлар йўлида совуради. Уларнинг ташқи қиёфасига қараб баҳо бериб бўлмайди, зеро, Мавлоно айтганидай, шўр ва чучук сув зоҳиран соф, тоза кўринса-да, уларнинг таъми татиб кўрилгандагина маълум бўлади. Маймун ташидан одамга ўхшаса ҳам ҳеч ким уни инсонга тенгламайди. Ҳар бир асо Мусоники каби бўлавермайди, учраган ҳар бир ит ҳам Қитмир эмас.\nҲар бир хулқда икки тарафи ва ўртаси бор. Масалан, ортиқчаликка мойил хулқ тарафи "такаббурлик" деб номланса, етишмовчиликка мойил хулқ тарафи "пасткашлик ва хорлик" деб аталади, буларнинг ўртаси тавозеъдир. Тавозеъ ҳамма севадиган хулқ, хорланмай адо этилгани эса энг яхши хулқдир.\nИлмнинг ҳам яхшиси ўртачасидир. Ким тенгдошларидан устунлик қилса, мутакаббирдир, ким тенгдошларидан ортда қолса, неъматга ношукрдир. Чунки у ўзидаги қадрли бир нарсани паст санади.\nСахийлик шаръан чиройли хулқдир. Сахийлик зиқналик ва исрофгарчиликнинг ўртасидир. Аллоҳ таоло бундай дейди: «Улар эҳсон қилишса, исрофгарлик ҳам, бахиллик ҳам қилмайдилар, ўртача турадилар» ("Фурқон" сураси, 67-оят).\nБу мўътадил хислатлар инсон табиатининг камолоти билан Аллоҳ таоло томонидан берилади, гоҳо ўрганиш билан ҳосил бўлади, унга риёзат орқали ҳам эришилади. Икки томоннинг ўртаси бўлган ҳақиқий ўрта ҳолатни билиш ғоятда мушкул, у соч толасидан ҳам нозик ва қилич тиғидан ҳам ўткир. Ҳақиқатан бу дунёда ким тўғри йўлда бўла олади? Охиратда пулсиротдан ким бехатар ўта олади? Дунё истиқоматининг қийинлигидан Аллоҳ таоло бандасига ҳар куни бир неча марта: "Бизларни тўғри йўлга бошла!" ("Фотиҳа" сураси, 6-оят) оятини ўқишни буюрган.\nЖалолиддин Румий айтади:\nКимга дўзах бермиш Ул, кимга беҳишт.\nИкки севги асло бир вақтда жамланмайди: Аллоҳ севгиси ва маъсиятлар севгиси; дунё севгиси ва охират севгиси; адолат севгиси ва истибдод севгисининг бирлашганини ҳеч ким кўрмаган. Ким Аллоҳни севса, Унга осийлик қилмайди. Ким Унга осий бўлмаса, итоатсизлик кўрсатмайди. Дунёда қанчадан-қанча инсонлар соғлом юришни орзу қилишади, бунга интилишади, аммо зарарли нарсаларни истеъмол қилишаверади. Қанчадан-қанча инсонлар Аллоҳнинг жаннатидан умидвор бўлишади, аммо гуноҳлардан тийилишмайди.\nАгар инсон фақат дунёга улфатлашиб, унинг шаҳват, лаззат, турли васвасалари билан ўралашаверса, охират ташвишларидан ғафлатда қолади, ҳатто уларни унутишгача боради. Аксинча фақат охиратни ўйлаб, ҳаётдаги вазифаларидан воз кечса ва жамиятдан узилса, боқий дунё мукофотларини бой берган бўлади. Аллоҳ таоло айтади: "Ким дунё савобини истаса, унга ўша истаган нарсасини берурмиз, ким охират савобини истаса, унга ҳам истаган нарсасини берурмиз" ("Оли Имрон" сураси, 145-оят).\nАбу Мусо Ашъарий розияллоҳу анҳу Пайғамбар алайҳиссаломдан ривоят этишларича, у зот: "Ким дунёсини дўст тутса, охиратига зарар келтиради ва ким охиратини дўст тутса, дунёсига зиён беради. Бас, фано бўладиган нарсадан кўра боқий нарсани афзал билинглар, деганлар" (Имом Аҳмад, Ибн Ҳиббон ва Ҳоким ривояти).\nИнсон руҳи ва қалби орқали Аллоҳга боғланади. Қалб ободлиги тақво ва риёзат билан бўлади. Агар унда Аллоҳнинг зикри кўпайса, ёмон сифатлар томири суғуриб ташланса, шайтон унга киришга йўл тополмайди, у лаънатига жой қолмайди. Агар у Аллоҳ қўрқувидан, зикридан холи қолса, ярамас ахлоқлар билан булғанса, қалбга ҳокимлик шайтонга ўтади. Аллоҳ таоло айтади: "Аллоҳ таоло кимни ҳидоятга чорлашни ирода этса, унинг қалбини Исломга очиб қўяди. Кимнинг адашишлигини хоҳлаган бўлса, гўё осмонга чиққанда кўкраги қисилган одамдай қалбини қаттиқ қисиб, тор қилиб қўяди" ("Анъом" сураси, 125-оят).\nМўмин киши Аллоҳ розилигини топиш учун ҳамиша қўрқув (хавф) ва умид (ражо) ичида яшаши керак. Ривоятда келганидай, "Агар барча одам жаннатга кириб, бир одамгина қолади" дейилганида ўша менмикинман, деган қўрқувда бўлиши, "Агар барча одам дўзахга тушади, бир одамгина омон қолади" дейилганида ўша менмикинман, деб умид қилади. Олимлар хавф ва ражони иймон қушининг икки қанотига тенглашган. Тақволи кишилар эса хавф ва ражонинг ўртасини танлашади. Шунинг учун ҳам: "Агар мўмин одамнинг хавф ва ражоси тарозида тортилса, баробар-тенг чиқади", дейилган. Чин тақводорларнинг ражоси кучлироқ бўлади. Амалини тўғри дея гумон қилмайдиган мўминнинг мисоли нотаниш ерга тажриба қилмай уруғ сочган одамга ўхшайди.\nҚўрқув ва умид ўртасидаги инсонларнинг энг хавфдагиси – ўзини ва Парвардигорини яхши билувчисидир. Аллоҳ таоло айтади: "Чиндан ҳам Аллоҳ таоло бандалари орасида уламолар қўрқишади" ("Фотир" сураси, 28-оят).\nПайғамбар алайҳиссалом: "Аллоҳни сизлардан кўра билувчироқман ва Аллоҳдан сизларга қараганда қаттиқроқ қўрқаман", деганлар (Имом Бухорий, Муслим, Аҳмад).\nҲар бир нарсанинг фазилати инсонга дунё ва охиратда қанчалик саодат келтиришига қараб, шунинг миқдорида бўлади. Энг буюк саодат эса, Аллоҳ таолога юзланиш ва Унга яқин бўлишдир. Бунга ёрдам берадиган барча нарсалар фазилатдир.\n"Қиёматда намозни, рўзани, садақани…ҳамма-ҳаммасини тарозига қўярлар, фақат муҳаббат тарозига сиғмайди. Англашиладики, асл нарса – муҳаббат!" деган эди Жалолиддин Румий. Муҳаббат эса муттасил фикрлаш билан ҳосил бўладиган маърифат орқали вужудга келади. Аллоҳга муҳаббатгина, Унинг розилигини топишгина инсонни икки дунё саодатига мушарраф этади.


Ютиниш қийин бўлса ва оғриқ қулоққа берса нима қилиш керак? - 2 Ноября 2021 - Блог - WWW.SHERLAR.ORG - SMS SHERLAR, SEVGI SHERLARI, YANGI\nСуббота, 04.12.2021, 20:08\nГлавная » 2021 » Ноябрь » 2 » Ютиниш қийин бўлса ва оғриқ қулоққа берса нима қилиш керак?\nШифокорлар тажрибасида бир вақтнинг ўзида бир неча аъзонинг безовта қилаётганидан шикоят қиладиган беморлар кўп учрайди. Айниқса, куз-қиш мавсумида эса қулоқ, томоқ оғриши ҳолатлари кўп кузатилади.\nТомоқ ва қулоқдаги оғриқ\nТомоқ ва қулоқдаги оғриқ қуйидаги касалликлардан дарак бериши мумкин.\nЛарингит — ҳиқилдоқ шиллиқ қаватининг яллиғланиши\nҲиқилдоқ шиллиқ қаватининг орқа девори яллиғлангани ҳисобига ютинган вақт қулоқда дискомфорт сезилади. Шунингдек, касаллик йўтал ва томоқнинг қуриши билан ҳам кечиши мумкин.\nАнгина — (ўткир тонзиллит) танглай муртак безларининг яллиғланиши билан кечадиган ўткир инфексион касаллик\nҚулоққа берадиган оғриқдан ташқари ушбу касалликда юқори ҳарорат, тилни караш қоплаши, мушакларда оғриқ ва қалтираш ҳам кузатилиши мумкин.\nОтит — қулоқнинг яллиғланиши\nДоимий бўлмаган оғриқ кечга бориб кучаяди. Шунингдек, тана ҳароратининг ошиши, иштаҳанинг йўқолиши, қулоқда йирингли ажралма пайдо бўлиши ҳам мумкин.\nУшбу касалликлар асосан болаларга хос. Агар фарзандингиз, томоқ ёки қулоқдаги оғриқдан шикоят қилса, тошмадан ташқари, тана ҳароратининг кўтарилиши, бурун битиши кузатилса, зудлик билан шифокорга мурожаат қилинг.\nДифтерия — асосан ҳиқилдоқ, томоқ шиллиқ пардаларининг яллиғланиши ва аъзоларнинг зарарланиши билан кечадиган ўткир инфексион касаллик\nОрганизмдаги интоксикация кучайиши мумкин экани боис ҳам мазкур касаллик хавфли ҳисобланади. Таъкидланган касалликлардан кейин турли салбий асоратлар кузатилиши мумкин. Ўз вақтида шифокорга мурожаат қилинса, бунинг олдини олишга эришса бўлади.\nЮтиниш қийин бўлганда ва оғриқ қулоққа берганда нима қилиш керак?\nҲар қандай ташхисга қараб индивидуал даво чоралари кўрилади, аммо оғриқни камайтириш мумкин бўлган умумий қоидалар ҳам йўқ эмас.\nТомоқни шифобахш ўтлар, масалан, тирноқгул (календула), мойчечак, маврак билан чайқаш керак. Туз ва сода қўшилган илиқ сув ҳам яхши натижа беради.\nИссиқ қилиш (компресс)\nБунинг учун тана ҳарорати юқори бўлмаслиги керак. Туз солинган иссиқ қопча ёки ароқда намланган докани оғриқ бор соҳага қўйиш керак.\nБунда ҳам худди иссиқ компрессдагидек ҳарорат юқори бўлмаслиги керак. Қайнатилган картошка ёки доривор ўсимликлар дамламасидан ингаляция қилишда фойдаланиш мумкин.\nХлоргексидин бактерияларни ўлдириши билан самара бериши мумкин.\nШифокор тавсиясига амал қилган ҳолда фойдаланиш тавсия қилинади.\nЯллиғланишга қарши дори воситалар\nБундай препаратлар ҳам шифокор кўрсатмасига биноан қабул қилингани яхши. Бу каби чоралар оғриқни камайтириши мумкин.\nОториноларинголог шифокор, тиббиёт фанлари номзоди Владимир Зайцевнинг айтишича, ютинишда оғриқ сезилиши ҳамда ҳароратнинг 38 даражадан 40 даражагача кўтарилиши тонзиллитдан дарак бериши ва бу сурункали бўлиши мумкин. Касаллик асосан совуқ фаслларда, шунингдек, иммунитет сусайганида кучаяди. Бу вақтда яллиғланишга қарши ҳамда ҳароратни туширадиган дори воситаларини қабул қилиш керак. Касалликка қарши фақатгина антибиотиклар билан курашиш мумкин, шу сабаб ўзбошимчалик қилмасдан шифокорга мурожаат қилиш даркор.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 18 | Добавил: sherlarorg | Теги: #Yangiliklar, #habarlar, #uznews, #Yangilik, #ahborot, #новости, #xabarlar, #news, #newsuz | Рейтинг: 0.0/0